pythainlp/thai-wiki-dataset-v4 huggingface dataset:
เฟเบอร์-คาสเทลล์

เฟเบอร์-คาสเทลล์  เป็นบริษัทเครื่องเขียนจากประเทศเยอรมนี ก่อตั้งในปี ค.ศ. 1761 โดยคัสพาร์ ฟาเบอร์ ช่างทำเครื่องเรือนที่เมืองชไตน์ ใกล้กับเนือร์นแบร์ก ต่อมาในปี ค.ศ. 1900 บริษัทก็เปลี่ยนชื่อเป็น "เฟเบอร์-คาสเทลล์" หลังการแต่งงานของประธานบริษัทกับคนในตระกูลคัสเท็ลล์ ในปัจจุบัน เฟเบอร์-คาสเทลล์มีพนักงานกว่า 7,000 คน ใน 100 ประเทศทั่วโลก
โรงพยาบาลมโหสถ

โรงพยาบาลมโหสถ  เป็นโรงพยาบาล ณ ค่ายฟ้างุ้ม เวียงจันทน์ ประเทศลาว ที่ได้รับการก่อตั้งเมื่อ ค.ศ. 1903
โรงพยาบาลแห่งนี้เป็นศูนย์กลางแห่งแรกและมีความสำคัญที่สุดในประเทศ ซึ่งทุ่มเทให้กับการวินิจฉัยและการรักษาโรคติดเชื้อ รวมถึงใช้สำหรับการวิจัยทางการแพทย์และเป็นศูนย์ฝึกอบรม เนื่องด้วยมีการประเมินอายุขัยจากองค์กรอนามัยโลกค่อนข้างต่ำที่เพียง 68 ปี กับโรคต่าง ๆ เช่น ไข้รากสาดใหญ่, ไข้รากสาดน้อย, มาลาเรีย และโลหิตเป็นพิษ โรงพยาบาลแห่งนี้จึงมีภาระหน้าที่ที่สำคัญอย่างมากในการพัฒนาด้านสุขภาพของประเทศ
โรงพยาบาลได้รับทุนจากกองทุนเวลล์คัมทรัสต์ในความร่วมมือกับมหาวิทยาลัยออกซฟอร์ดตั้งแต่ ค.ศ. 2000
โรงพยาบาลแห่งนี้มีสองชั้น ซึ่งได้แก่ ห้องพยาบาลผู้ป่วยที่ชั้นล่างจะเป็นห้องพักที่ต่างกันโดยแยกตามระดับของผู้ป่วย ส่วนห้องทดลอง, พื้นที่วิจัย, สำนักงาน และห้องประชุมจะอยู่ที่ชั้นบน
ฟุตบอลโลก 2018 รอบคัดเลือก โซนเอเชีย

การแข่งขันฟุตบอลโลก 2018 รอบคัดเลือก โซนเอเชีย เป็นการแข่งขันฟุตบอลในทวีปเอเชียเพื่อคัดเลือกทีมฟุตบอลเข้าแข่งขันฟุตบอลโลก 2018 รอบสุดท้ายที่ประเทศรัสเซีย ซึ่งอยู่ภายใต้การดูแลของสมาพันธ์ฟุตบอลเอเชีย โดยโซนเอเชียได้รับโควตาทั้งหมด 4 ทีม กับอีก 1 ทีมที่มีสิทธิ์ไปแข่งรอบเพลย์ออฟกับทีมจากโซนอื่น ๆ โซนเอเชียเริ่มแข่งขันเป็นครั้งแรกในวันพฤหัสบดีที่ 12 มีนาคม พ.ศ. 2558 ระหว่างติมอร์-เลสเตกับมองโกเลีย และจบการแข่งขันวันที่ 10 ตุลาคม พ.ศ. 2560
การแข่งขัน.
การแข่งขันรอบคัดเลือกฟุตบอลโลกครั้งนี้จะเป็นการหาทีมที่ผ่านเข้าไปแข่งขันเอเชียนคัพ 2019 ไปในตัวด้วย
ปฏิทินการแข่งขัน.
นี่คือปฏิทินการแข่งขัน ของฟุตบอลโลก 2018 รอบคัดเลือก โซนเอเชีย
สำหรับรอบเพลย์ออฟระหว่างทวีป จะแข่งขันระหว่างวันที่ 6–14 พฤศจิกายน พ.ศ. 2560 
รอบแรก.
จับฉลากคู่แข่งขันรอบแรกเมื่อวันที่ 10 กุมภาพันธ์ พ.ศ. 2558 เวลา 15:30 น. ตามเวลาในมาเลเซีย  ที่สำนักงานใหญ่สมาพันธ์ฟุตบอลเอเชียในกัวลาลัมเปอร์
รอบเพลย์ออฟระหว่างทวีป.
ทีมลำดับที่ 5 จากโซนเอเชีย ต้องแข่งขันเพลย์ออฟเหย้า-เยือน กับทีมลำดับที่ 5 จากโซนคอนคาแคฟ โดยทีมจากโซนเอเชียจะเป็นเจ้าบ้านในนัดที่สอง
ผู้ทำประตู.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
เต้าเจี้ยว

เต้าเจี้ยว เป็นการแปรรูปถั่วเหลือง ให้อยู่ในลักษณะของผลิตภัณฑ์ที่เก็บไว้ได้นาน ซึ่งเป็นผลิตภัณฑ์อาหารที่ได้มาจากการหมักถั่วเหลือง เพื่อการถนอมอาหาร ที่จัดอยู่ในกลุ่มอาหารหมักเกลือ
เต้าเจี้ยวนำมาใช้เป็นส่วนประกอบของการปรุงรสชาติอาหาร ซึ่งนอกเหนือจากจะได้รสชาติที่ดีแล้ว ยังเป็นการเพิ่มโปรตีนในอาหารอีกด้วย โดยเฉพาะในการปรุงอาหาร ที่ปราศจากเนื้อสัตว์ เช่น อาหารเจ อาหารมังสวิรัติ
คนไทยนิยมนำเต้าเจี้ยวมาทำเป็นเครื่องจิ้มที่เรียกว่า “เต้าเจี้ยวหลน” ไม่ว่าจะเป็นเต้าเจี้ยวหลนหมูสับ หรือกุ้งสับ และยังสามารถนำมาทำน้ำจิ้มได้อีก เช่น น้ำจิ้มเต้าเจี้ยว หรือนำมาทำเป็นเครื่องปรุงรสในการประกอบอาหารตามตำรับจีน เช่น ทำแป๊ะซะ ราดหน้า ตลอดจนผัดผักชนิดต่าง ๆ
เป็นการหมักถั่วเหลืองด้วยเกลือ โดยใช้เชื้อราในปัจจุบันได้พัฒนาการผลิตเต้าเจี้ยวที่มีคุณภาพดีและปลอดภัยต่อการบริโภค โดยอาศัยความรู้ทางวิทยาศาสตร์ในการเพาะเลี้ยงเชื้อราที่บริสุทธิ์เพื่อใช้เป็นหัวเชื้อ ทำให้การหมักมีประสิทธิ์ภาพ ทั้งยังช่วยลดระยะเวลาในการผลิตลงและยังป้องกันการปนเปื้อนของเชื้อราอื่น และแบคทีเรีย จากเดิมที่ใช้วิธีการกึ่งพื้นบ้าน ที่มีคุณภาพความสะอาดและความปลอดภัยในการบริโภคค่อนข้างน้อย ในขั้นตอนการหมักกับเกลือ คือหลังจากได้ถั่วเหลืองที่มีเชื้อราเจริญเต็มที่แล้ว จะนำไปหมักในน้ำเกลือในภาชนะเปิด ปล่อยทิ้งไว้จนได้ที่ ในขั้นตอนนี้จะมีการปนเปื้อนของเชื้อจุลินทรีย์อื่น ๆ สามารถเจริญได้ดีในสภาพที่มีปริมาณเกลือสูง (เป็นสาเหตุให้เกิดการเน่าเสีย และจุลินทรีย์ก่อโรค ซึ่งเชื้อโรคที่มักพบในกระบวนการผลิตเต้าเจี้ยวที่ไม่ถูกสุขลักษณะ ได้แก่ เชื้อบาซิลลัส ซีเรียส และหากเชื้อชนิดนี้ผลิตสารพิษจะส่งผลให้เกิดโรคอาหารเป็นพิษได้
เต้าเจี้ยวซึ่งทำมาจากวัตถุดิบสำคัญคือเมล็ดถั่วเหลืองแห้ง เป็นส่วนประกอบในการชูรสอาหารที่มีคุณค่าทางโภชนาการสูง เป็นโปรตีนที่มีคุณภาพใกล้เคียงเนื้อสัตว์ จึงใช้เป็นเครื่องปรุงอาหารได้เป็นอย่างดี โดยเฉพาะในการปรุงอาหาร ที่ปราศจากเนื้อสัตว์ เต้าเจี้ยวยังอุดมด้วยกรดอะมิโนที่ร่างกายต้องการถึง 17 ชนิดและกรดไขมันที่จำเป็น นอกจากจะมี รสชาติที่ดีและกลิ่นหอมของเต้าเจี้ยวที่เกิดขึ้นเองตามธรรมชาติในระหว่างการหมักแล้ว ยังสารอาหารที่มีประโยชน์ต่อร่างกายและไม่ก่อให้เกิดอันตรายแต่อย่างใดอีกด้วย
ไฟร อ็อทโท

ไฟร เพาล์ อ็อทโท (31 พฤษภาคม ค.ศ. 1925 – 9 มีนาคม ค.ศ. 2015) เป็นสถาปนิกและวิศวกรโครงสร้างชาวเยอรมัน เป็นที่รู้จักจากการออกแบบโครงสร้างเบา โดยเฉพาะโครงสร้างหลังคาผ้าใบแรงดึงสูง เช่น ออกแบบหลังคาของโอลึมพีอาชตาดีอ็อนในมิวนิก ที่ใช้ในการแข่งขันโอลิมปิกฤดูร้อน 1972
อ็อทโทได้รับรางวัลเหรียญทองจากสถาบันสถาปนิกแห่งอังกฤษในปี ค.ศ. 2006 และได้รับรางวัลพริตซ์เกอร์ในปี ค.ศ. 2015 ก่อนที่เขาจะเสียชีวิตไม่นานนัก
ฟุตบอลโลก 2018 รอบคัดเลือก โซนเอเชีย – รอบแรก

การแข่งขันฟุตบอลโลก 2018 รอบคัดเลือก โซนเอเชีย - รอบแรก เป็นการแข่งขันฟุตบอลในทวีปเอเชียเพื่อคัดเลือกทีมฟุตบอลเข้าแข่งขันฟุตบอลโลก 2018 รอบสุดท้ายที่ประเทศรัสเซีย ซึ่งอยู่ภายใต้การดูแลของสมาพันธ์ฟุตบอลเอเชีย โดยโซนเอเชียได้รับโควตาทั้งหมด 4 ทีม กับอีก 1 ทีมที่มีสิทธิ์ไปแข่งรอบเพลย์ออฟกับทีมจากโซนอื่น ๆ โซนเอเชียเริ่มแข่งขันเป็นครั้งแรกในวันพฤหัสบดีที่ 12 มีนาคม พ.ศ. 2558 ระหว่างติมอร์-เลสเตกับมองโกเลีย และจบการแข่งขันวันที่ 10 ตุลาคม พ.ศ. 2560
รูปแบบการแข่งขัน.
ทีมฟุตบอลในโซนเอเชีย 12 ทีม (ทีมอันดับ 35-46) จับคู่แข่งขันแบบ เหย้า-เยือน 2 นัด หาทีมชนะ 6 ทีมผ่านเข้าสู่รอบต่อไป
การแข่งขัน.
<onlyinclude></onlyinclude>
อินเดีย ผ่านเข้าไปเล่นในรอบที่สอง
เยเมน ผ่านเข้าไปเล่นในรอบที่สอง
ติมอร์-เลสเต ผ่านเข้าไปเล่นในรอบที่สอง
กัมพูชา ผ่านเข้าไปเล่นในรอบที่สอง
จีนไทเป ผ่านเข้าไปเล่นในรอบที่สอง
ศรีลังกา ผ่านเข้าไปเล่นในรอบที่สอง
ผู้ทำประตู.
มี 24 ประตูใน 12 เกม, สำหรับค่าเฉลี่ยของ 2 ประตูต่อเกม.
<templatestyles src="Div col/styles.css"/>
<templatestyles src="Div col/styles.css"/>
รักไม่ต้องการเวลา

"รักไม่ต้องการเวลา" เป็นซิงเกิลของวงดนตรีเคลียร์ สังกัดค่ายจีนี่เรคคอร์ดส จากอัลบั้มชุดที่ 2 "ไบรเทอร์เดย์" ประพันธ์เนื้อร้องโดยเกี้ยวเกล้า พูนชัย ทำนองโดยดนัย ธงสินธุศักดิ์
มิวสิควิดีโอเพลงนี้นี้เผยแพร่ในวันที่ 23 กุมภาพันธ์ พ.ศ. 2552 ทางช่อง จีนี่ร็อค (Genierock) สื่อถึงการให้หลาย ๆ คนกลับไปมอ­งคนข้าง ๆ ของตัวเอง รักเขาให้มาก ๆ และขอให้มีความสุขกับสิ่งที­่ดีที่สุด
ในปี พ.ศ. 2553 เพลง "รักไม่ต้องการเวลา" เป็นเพลงประกอบภาพยนตร์เรื่อง "กวน มึน โฮ" ของค่ายจีทีเอช ขับร้องโดยหนึ่งธิดา โสภณ นักร้องและนักแสดงนำ เรียบเรียงใหม่โดยวัฒนกร ศรีวัง มิวสิควิดีโอเผยแพร่ในวันที่ 19 สิงหาคม พ.ศ. 2553
ฮุสเซน อาหรับ อิสเซ

ฮุสเซน อาหรับ อิสเซ  และสามารถสะกดเป็น ฮุสเซน อาหรับ อิสซา เป็นนักการเมืองชาวโซมาลี เขาเคยดำรงตำแหน่งรองนายกรัฐมนตรีโซมาเลียและรัฐมนตรีว่าการกระทรวงกลาโหมในช่วง 20 กรกฎาคม พ.ศ. 2554 ถึง 4 พฤศจิกายน พ.ศ. 2555
กระทรวงกลาโหม (โซมาเลีย)

กระทรวงกลาโหม เป็นหน่วยงานของรัฐบาลกลางโซมาเลียซึ่งดูแลกองทัพโซมาเลีย ทหารของประเทศโซมาเลีย
ภาพรวม.
กองทัพโซมาเลียประกอบด้วยกองทัพบก กองทัพเรือ กองทัพอากาศ และกองกำลังป้องกันภัยทางอากาศ ในช่วงเวลาที่เป็นเอกราชกองกำลังติดอาวุธของประเทศเริ่มจะกลายเป็นหนึ่งในกองทัพขนาดใหญ่ในทวีป การแผ่ขยายของสงครามกลางเมืองโซมาเลียในปีพ.ศ. 2534 นำไปสู่การยกเลิกกองทัพโซมาเลีย แต่หลังจากนั้นก็เริ่มก่อตั้งขึ้นมาใหม่หลังจากตั้งรัฐบาลกลางเปลี่ยนผ่านในปีพ.ศ. 2547
รัฐบาลกลางโซมาเลียก่อตั้งเมื่อวันที่ 20 สิงหาคม พ.ศ. 2555 และเป็นผู้ควบคุมดูแลกระทรวงกลาโหมกลาง โซมาลีแลนด์และพุนต์แลนด์ต่างก็มีกองกำลังรักษาความปลอดภัยและตำรวจเป็นของตนเอง
กฎหมาย.
ในเดือนกุมภาพันธ์ พ.ศ. 2547 สถาปนากองทัพแห่งชาติใหม่ได้รับการยินยอมในบทที่ 10 ข้อ 65 ของกฎบัตรกลางเปลี่ยนผ่าน
มาร์วิน ซอนโซยา

มาร์วิน ซอนโซยา (Marvin Sonsona) หรือ มาร์วิน โดเอกาเดซ ซอนโซยา (Marvin Doecadez Sonsona) เกิดเมื่อ 25 กรกฎาคม พ.ศ. 2533 ที่ โกตาบาโต เดล ซูร์ ฟิลิปปินส์ สถิติการชก 21 ครั้ง ชนะ 19 (น็อค 15) เสมอ 1 แพ้ 1
ประวัติ.
ซอนโซยาขึ้นชกมวยสากลครั้งแรกเมื่อ 7 กรกฎาคม พ.ศ. 2550 ชนะคะแนน ริชาร์ด โดแนร์ จากนั้นขึ้นชกชนะรวดมาตลอด จนได้ชิงแชมป์เยาวชน WBO เอเชียที่ว่างรุ่นฟลายเวทเมื่อ 4 ตุลาคม พ.ศ.2551 ชนะน็อค โจเอล ราฟอล ยก 2 ได้แชมป์มาครอง และป้องกันแชมป์ได้ 1 ครั้ง จากนั้น ชิงแชมป์ WBO ตะวันออกที่ว่างเมื่อ 28 พฤษภาคม พ.ศ. 2552 ชนะน็อค วันดี สิงห์วังชา ยก 2 จากนั้น ได้ชิงแชมป์โลกรุ่นซูเปอร์ฟลายเวท WBO เมื่อ 4 กันยายน พ.ศ. 2552 ชนะคะแนน โฮเซ่ โลเปซ ที่แคนาดา จากนั้น ซอนโซยาถูกปลดเพราะทำน้ำหนักไม่ได้ แต่เขาขึ้นชกเมื่อ 21 พฤศจิกายน พ.ศ. 2552 เสมอกับ อเลฮานโดร เฮอร์นานเดซ ที่ แคนาดา ทำให้แชมป์ว่างลง จากนั้น ขึ้นชิงแชมป์โลกรุ่นซูเปอร์แบนตัมเวท WBO ที่ว่างเมื่อ 27 กุมภาพันธ์ พ.ศ. 2553 แต่เป็นฝ่ายแพ้น็อค วิลเฟรโด วาสเควซ จูเนียร์ ยก 4 ไม่ได้แชมป์
ซอนโซยายังคงขึ้นชกอย่างต่อเนื่อง และได้ชิงแชมป์เงารุ่นเฟเธอร์เวท WBO ที่ว่างเมื่อ 22 กุมภาพันธ์ พ.ศ. 2557 ชนะน็อค อากิฟูมิ ชิโมดะ ยก 3 ได้แชมป์มาครอง และได้ขึ้นชิงแชมป์ NABF ที่ว่างรุ่นเฟเธอร์เวทเมื่อ 7 มิถุนายน พ.ศ. 2557 ชนะคะแนน วิลเฟรโด วาสเควซ จูเนียร์ ได้แชมป์มาครอง เขายังคงชกมวยอยู่
อูโด ลาเทค

อูโด ลาเทค (16 มกราคม พ.ศ. 2478 - 31 มกราคม พ.ศ. 2558) เป็นอดีตนักฟุตบอลและผู้จัดการทีมชาวเยอรมัน
เขาเป็นหนึ่งในผู้จัดการทีมที่ประสบความสำเร็จมากที่สุดในประวัติศาสตร์ฟุตบอล ด้วยถ้วยรางวัล 14 ถ้วย และ ยังเป็นผู้จัดการทีมที่ประสบความสำเร็จมากที่สุดในเยอรมัน เขาได้ถ้วยรางวัลจากโบรุสซีอาเมินเชินกลัทบัค และบาร์เซโลนา นอกจากนั้นเขายังเคยบริหารทีมชัลเคอ 04 โบรุสซีอาดอร์ทมุนท์ และแอร์สเทอเอฟเซเคิล์น เขาเป็นผู้จัดการทีมที่เคยได้แชมป์ยุโรปสามรายการหลัก ร่วมกับผู้จัดการทีมชาวอิตาลี โจวันนี ตราปัตโตนี
ชีวิตในวัยเด็ก.
ลาเทค เกิดในเมืองบอเซมบ์ ปรัสเซียตะวันออก (ปัจจุบันคือเมืองบอซือ ประเทศโปแลนด์) ขณะที่ลาเทคกำลังเตรียมตัวเพื่อเป็นครูนั้น เขาได้เล่นฟุตบอลกับสโมสร SSV Marienheide, ไบเออร์ 04 เลเวอร์คูเซิน และ VfR Wipperfürth ใน พ.ศ. 2505 เขาก็ได้เข้าร่วมสโมสรเฟาเอฟเอลออสนาบรึค ซึ่งเป็นที่ที่เขาเล่นเป็นฤดูกาลแรกในดิวิชั่นที่ 1 (ดิวิชั่นเหนือของโอเบอร์ลีกา)
ต้น พ.ศ. 2508 ลาเทคก็ได้ถูกปล่อยตัวออกมาก่อนเวลาที่กำหนดไว้ในสัญญาเพื่อเข้ารุ่วมในการเป็นผู้ฝึกสอนสำหรับเยาวชนในฟุตบอลทีมชาติเยอรมนีตะวันตก ร่วมกับเดตต์มาร์ คาร์เมอร์ และเป็นหนึ่งในผู้ช่วยโค้ชให้กับเฮลมุต ชอน ทำให้ลาเทคเป็นส่วนหนึ่งในการนำทีมชาติสู่รอบชิงชนะเลิศฟุตบอลโลก 1966
ทริสตอง โด

ทริสตอง สมชาย โด (อักษรโรมัน: Tristan Somchai Do; 31 มกราคม พ.ศ. 2536) เป็นนักฟุตบอลไทยเชื้อสายฝรั่งเศส ปัจจุบันเล่นให้กับเมืองทอง ยูไนเต็ดในไทยลีก
ทริสตองเป็นหนึ่งในนักฟุตบอลฟุตบอลทีมชาติไทยรุ่นอายุไม่เกิน 23 ปี ที่คว้าเหรียญทองได้ในกีฬาซีเกมส์ 2015 ที่ประเทศสิงคโปร์ โดยยิงประตูให้ทีมชาติในทัวร์นาเมนต์ดังกล่าวได้ 2 ประตู จากตำแหน่งแบ็คขวา
ประวัติ.
ทริสตอง โด เกิดเมื่อวันที่ 31 มกราคม พ.ศ. 2536 บิดาชื่อ สมชาย โด เป็นลูกครึ่งไทย-เวียดนาม ส่วนมารดาเป็นชาวฝรั่งเศส ปู่ของทริสตองอพยพมาจากประเทศเวียดนามสู่ไทยตั้งแต่ยังเด็ก ก่อนจะย้ายครอบครัวไปยังปารีส ประเทศฝรั่งเศสในเวลาต่อมา
การเล่นทีมชาติ.
ทริสตอง โด สามารถเลือกเล่นให้กับทีมชาติได้ถึง 3 ชาติ คือทีมชาติฝรั่งเศส, ทีมชาติเวียดนาม และทีมชาติไทย ในที่สุดทริสตองก็เลือกเล่นให้กับทีมชาติไทย โดยติดทีมชาติจากทีมชาติไทยชุดซีเกมส์ ภายใต้การคุมทีมของโชคทวี พรหมรัตน์ ในการแข่งขันกีฬาซีเกมส์ 2015 ที่ประเทศสิงคโปร์ โดยในการแข่งขันซีเกมส์ 2015 ทริสตองที่เล่นในตำแหน่งแบ็คขวา สามารถขึ้นมายิงได้ 2 ประตูในนัดที่แข่งกับทีมชาติบรูไนและทีมชาติเวียดนาม โดยเขามีส่วนสำคัญช่วยให้ทีมชาติไทยชุดซีเกมส์คว้าเหรียญทองไปครองได้สำเร็จ
เดือนกันยายน พ.ศ. 2558 ทริสตอง โด ถูกเรียกตัวให้ลงเล่นทีมชาติไทยชุดใหญ่เป็นครั้งแรก โดยเขาได้ลงเล่นให้กับทีมชาติไทยชุดใหญ่นัดแรกในการแข่งขันกระชับมิตรกับทีมชาติอัฟกานิสถาน เมื่อวันที่ 3 กันยายน พ.ศ. 2558 ที่ราชมังคลากีฬาสถาน โดยสามารถพาทีมชาติไทยชนะไป 2–0 ก่อนจะได้ลงเล่นในฟุตบอลโลก 2018 รอบคัดเลือก โซนเอเชีย รอบที่ 2 กลุ่ม เอฟ โดยเริ่มนัดแรกในการแข่งขันกับทีมชาติอิรัก จบเกมเสมอกันที่ 2–2 แบ่งแต้มกันไปทีมละ 1 คะแนน
เอร์เนสโต อมันเตกี ภูมิภา

เอร์เนสโต อมันเตกี ภูมิภา (เกิดวันที่ 16 เมษายน พ.ศ. 2533) เป็นนักฟุตบอลอาชีพชาวไทยเชื้อสายสเปน เล่นในตำแหน่งแบ็กซ้าย ล่าสุดเขาได้ลงเล่นให้กับนครปฐม ยูไนเต็ด ในไทยลีก และทีมชาติไทย
สโมสรอาชีพ.
เอร์เนสโต อมันเตกี ภูมิภาเกิดที่เมืองโอบิเอโด แคว้นอัสตูเรียส พ่อเป็นชาวสเปนและแม่เป็นชาวไทย อมันเตกีเล่นฟุตบอลเยาวชนในเมืองท้องถิ่นโอบิเอโด เปิดตัวกับทีมเป็นครั้งแรกในเดือนตุลาคมปี 2009 ในลีกเซกุนดาดิบิซิออน เบ แข่งขันกับเซเป กาเซเรญโญ
อมันเตกีเซ็นสัญญากับทีมบุรีรัมย์ ยูไนเต็ดในไทยพรีเมียร์ลีก เมื่อวันที่ 23 มิถุนายน 2013 และหลังจากนั้นย้ายไปทีมเพื่อนร่วมลีกอาร์มี่ ยูไนเต็ดในปี 2014
 "ณ วันที่ 18 สิงหาคม 2014"
ต้นรักริมรั้ว (เพลง)

"ต้นรักริมรั้ว" เป็นเพลงประกอบละครโทรทัศน์เรื่อง "ต้นรักริมรั้ว" ทางสถานีโทรทัศน์ไทยทีวีสีช่อง 3 ขับร้องโดย พิจิกา ประพันธ์เนื้อร้องโดย มณฑวรรณ ศรีวิเชียร ประพันธ์แต่งทำนองและเรียบเรียงโดย บุรินทร์ สุภัครพงษ์กุล ออกจำหน่ายในวันที่ 6 กันยายน พ.ศ. 2556
เนื้อหาพูดถึงอารมณ์ของหญิงสาวที่สับสนกับ­ความรู้สึกของตัวเอง เมื่อค้นพบว่ารักคนที่ไม่เคยคิดมาก่อนว่าจ­ะรัก เปรียบเหมือนการเดินผ่านสวนดอกไม้ที่หน้าบ­้านตัวเองทุกวัน แต่เพิ่งได้สังเกตเห็นว่ามันสวยงามแค่ไหน
บางช่วงบางตอนของเพลงนี้ พิจิกาใช้เทคนิคการร้องเดียวกันกับที่ Julie Andrews ใช้ในการร้องประกอบภาพยนตร์เรื่อง Sound of Music นั่นคือเปล่งเสียงเหมือนการพูดลงไปในท่วงท­ำนอง ซึ่งช่วยเติมเสน่ห์ให้กับเพลงได้มากทีเดีย­ว ภาพรวมของเพลงนี้เป็นแนวดนตรี Pop urban sound ใส ๆ และทันสมัย ให้อารมณ์ Feel good ตั้งแต่เสียงผิวปากในช่วงอินโทร และยังตามมาหยอกล้อกับอะคูสติกกีตาร์ในช่ว­งโซโล และในตอนจบของเพลง ที่เติมรายละเอียดของเครื่องดนตรีเข้ามาอี­กเพียบ
การตอบรับ.
เพลง "ต้นรักริมรั้ว" ได้อันดับ 2 จากการจัดอันดับของเว็บไซต์จีเมมเบอร์ ในชาร์ตของ จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 5 ประจำวันที่ 23 กันยายน พ.ศ. 2556 ได้อันดับ 3 จากการจัดอันดับของเว็บไซต์จีเมมเบอร์ ในชาร์ตของ จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 100 ประจำวันที่ 28 กันยายน พ.ศ. 2556
เลิฟออร์น็อต

"Love or not" เป็นเพลงประกอบละครโทรทัศน์เรื่อง "คุณสามี(กำมะลอ)ที่รัก" ทางช่อง 3 ขับร้องโดย พิจิกา และ ณรงค์วิทย์ เตชะธนะวัฒน์ ประพันธ์เนื้อร้องโดย ณรงค์วิทย์ เตชะธนะวัฒน์ แต่งทำนองโดย เชษฐา ยารสเอก และเรียบเรียงโดย Banana Boat ออกจำหน่ายในวันที่ 12 ธันวาคม พ.ศ. 2555 โดยเนื้อหาเพลงเล่าถึงมุมมองความรักของพระเอก­และนางเอก ที่มีทั้งความเหมือนและความแตกต่างกัน เป็นเพราะความหลังเกี่ยวกับความรักที่ต่าง­คนต่างพบเจอมา ทำให้เกิดความรู้สึกลังเลไม่แน่ใจกับการเร­ิ่มต้นรักครั้งใหม่
การตอบรับ.
เพลง "Love or not" ได้คว้าอันดับ 17 ของไอทูนส์สโตร์ไทยแลนด์ (iTunes Store Thailand) ที่มีคนดาวน์โหลดมากที่สุดในไอทูนส์ ประจำวันที่ 26 มกราคม พ.ศ. 2556
แมดทาวน์

แมดทาวน์  เป็นกลุ่มบอยแบนด์ในแนวเคป๊อปและป๊อปแดนซ์ ปัจจุบันอยู่ในสังกัดความดูแลของค่าย J. Tune Camp ซึ่งเคยผลิตศิลปินดีๆอย่าง MBLAQ โดยเปิดตัวด้วยสมาชิก 7 คน คือ มูส, แดวอน, อีกอน, โจทา, ฮอจุน, บัฟฟี่ และ โฮ ในปี 2014 ด้วยมินิอัลบัม และเพลงไตเติลอย่าง Yolo ซึ่งมูสและบัฟฟี่เคยเปิดตัวในยูนิต Pro C ในปี 2013 ก่อนเดบิวต์ในปี 2014 และยุบวงเมื่อเดือนตุลาคม 2017 หลังจากสมาชิกทุกคนไม่ต่อสัญญากับต้นสังกัด
ปริศนาสมบัติอัจฉริยะ ตอน หนึ่งโน้ตมรณะ

ปริศนาสมบัติอัจฉริยะ ตอน หนึ่งโน้ตมรณะ เป็นนวนิยายเล่มที่สองในชุดปริศนาสมบัติอัจฉริยะ ประพันธ์โดยกอร์ดอน คอร์แมน ตีพิมพ์ครั้งแรกในสหรัฐอเมริกาเมื่อวันที่ 2 ธันวาคม พ.ศ. 2551 โดยสำนักพิมพ์สกอลาสติก เนื้อเรื่องดำนานต่อจากการตามล่าคำไขปริศนาในปริศนาสมบัติอัจฉริยะ ตอน ผจญค่ายกลกระดูก สองพี่น้องกำพร้า เอมี่และแดน ต้องเดินทางต่อไปยังกรุงเวียนนา ออสเตรีย เพื่อตามล่าคำไขปริศนาเกี่ยวกับโวล์ฟกัง อะมาเดอุส โมซาร์ท
เรื่องย่อ.
กล่าวถึงการผจญภัยของสองพี่น้องคาฮิลล์ในเวียนนา และเวนิส เพื่อตามหาคำไขปริศนาที่โมซาร์ทและพี่สาวเก็บไว้ ทั้งสามค้นพบสามหน้าที่หายไปจากสมุดบันทึกของแนนเนิร์ลพี่สาวของโมซาร์ท ซึ่งแท้จริงแล้วแนนเนิร์ลเองมีพรสวรรค์ทางด้านดนตรีไม่แพ้น้องชาย แต่ด้วยความเป็นหญิงจึงถูกกีดกัน สมุดบันทึกของแนนเนิร์ลเขียนไว้ว่าโมซาร์ทสั่งซื้อสินค้าจำนวนมากจากฟิเดลิโอ รัคโค่ และยังค้นพบอีกว่าแท้จริงแล้วประโยคของพระนางมารี อังตัวเนตที่พูดกับชาวนาว่าให้ไปกินเค้กแทนนั้น จริง ๆ แล้วพระนางใช้คำว่า "gataux" (กาโต้) แทนคำว่าเค้ก ซึ่งเมื่อตัดตัวอักษรภาษาอังกฤษที่แทนด้วยตัวโน้ตออกแล้ว (C D E F G A B) ก็จะได้คำว่า TU ซึ่งเป็นสัญลักษณ์ธาตุของทังสเตนนั่นเอง คำไขปริศนาที่สามคือ "ทังสเตน"
พีรพงศ์ พิชิตโชติรัตน์

พีรพงศ์ พิชิตโชติรัตน์ (} เป็นอดีตนักฟุตบอลชาวไทย ปัจจุบันเป็นเป็นผู้ช่วยผู้ฝีกสอนกับเชียงราย ยูไนเต็ด ในไทยลีก เคยเล่นให้ธนาคารกรุงไทย เอฟซี ในเอเอฟซีแชมเปียนส์ลีก รอบแบ่งกลุ่มเมื่อปี 2008 และบีจี ปทุม ยูไนเต็ด
"รองชนะเลิศ" (1): 2013
 "รองชนะเลิศ" (1): 2009
ฟูจิง

ฟูจิง (; โรมาจิ: "Fūjin") หรือ ฟูฮะกุ (; โรมาจิ: "Fūhaku") หรือ คะเซะโนะกะมิ (; โรมาจิ: "Kaze no Kami" "วายุเทพ") เป็นเทพเจ้าแห่งสายลมตามคติลัทธิชินโตของญี่ปุ่น ปรากฏใน "โคจิกิ"  ว่าถือกำเนิดมาจากเทพอิซะนะมิ
ฟูจิง มีดวงหน้าคล้ายจิ้งจกแต่มีร่างกายเหมือนมนุษย์ มีผิวกายสีแดงและน้ำตาล ทรงศิราภรณ์หนังเสือดาว และแบกถุงใส่ลมขนาดใหญ่ไว้บนบ่า
ในงานจิตรกรรมของญี่ปุ่น มักปรากฏภาพ ฟูจิง กับไรจิง  ซึ่งเป็นอัสนีเทพคู่กัน
ประวัติ.
สันนิษฐานว่าคติวายุเทพของญี่ปุ่นนี้อาจเกิดมาจากมรดกการแลกเปลี่ยนทางวัฒนธรรมบนเส้นทางสายไหม จากการที่กรีซเข้าปกครองเอเชียกลางและอินเดีย และเผยแผ่ความเชื่อเทพเจ้ากรีกเข้ามา "เทพบอเรียส" (Boreas) ของกรีก ได้กลายเป็น "เทพวาร์โด" (Wardo) ในคติพุทธแบบกรีก คติวายุเทพดังกล่าวได้แผ่มายังประเทศจีนก่อนเข้ามายังญี่ปุ่น กลายเป็น "ฟูจิง" วายุเทพของญี่ปุ่นในเวลาต่อมา
เฟิสต์คะเนเดียนเพลซ

เฟิสต์คะเนเดียนเพลซ  หรือในชื่อเดิมคือ อาคารเฟิสต์แบงก์ คือตึกระฟ้าในเขตธุรกิจของเมืองโทรอนโต รัฐออนแทรีโอ ประเทศแคนาดา ระหว่างมุมถนนคิงกับถนนเบย์ อาคารเป็นที่ตั้งของสำนักงานใหญ่ของธนาคารมอนทรีออลที่ดำเนินการในเมืองโทรอนโต มีความสูง 298 เมตร (978 ฟุต) เฟิสต์คะเนเดียนเพลซเป็นตึกที่สูงที่สุดในแคนาดา และสูงที่สุดอันดับที่ 15 ในทวีปอเมริกาเหนือจากความสูงถึงเสาอากาศ แต่หากนับจากหลังคาตึกจะมีความสูงอันดับที่ 9 ปัจจุบันมีความสูงอันดับที่ 95 ของโลก นอกจากนี้ยังเป็นอาคารโครงสร้างอิสระ (นับหอคอยด้วย) จะมีความสูงอันดับ 3 ของประเทศแคนาดา ตามหลังซีเอ็นทาวเวอร์ และปล่องไฟอินโค (Inco Superstack) เจ้าของอาคารคือ บริษัท บรุกฟีลด์ออฟฟิซพรอเพอร์ตีส์ รวมกับอาคารเอกซ์เชนจ์ทาวเวอร์ที่อยู่ใกล้เคียง
กางหลวง

กางหลวง ชื่อวิทยาศาสตร์: "Albizia chinensis" ภาษากะเหรี่ยงเรียกปือ เป็นไม้ยืนต้น ลำต้นสีเทา มีรอยย่น ใบประกอบ มีหูใบ เปลือกต้นถากเป็นขุยแล้วแช่น้ำให้เกิดฟอง ใช้แทนสบู่หรือสระผม ช่วยให้ผมนุ่ม
แบะหมึ่งตง

แบะหมึ่งตงในภาษาจีนแต้จิ๋วหรือม่ายเหมินตงในภาษาจีนกลาง (ชื่อวิทยาศาสตร์: "Ophiopogon japonicus") อยู่ในวงศ์ Asparagaceae เป็นพืชท้องถิ่นในจีน ญี่ปุ่น อินเดีย เวียดนาม รากภายนอกสีเหลืองอมขาว โค้งงอ และมีรอยเหี่ยวย่นเห็นได้ชัด ในตำรายาจีน รากใช้เป็นยาแก้ไอ
ชวนหวงป้อ

ชวนหวงป้อ ชื่อวิทยาศาสตร์: "Phellodendron amurense" อยู่ในวงศ์ Rutaceae เป็นพืชสำคัญที่เป็นที่มาของยาจีนที่เรียกหวงป้อ (#เปลี่ยนทาง หรือ 黄檗) ในภาษาจีนกลางหรือ อึ่งแปะ ในภาษาจีนแต้จิ๋ว เปลือกนอกเหลืองอมน้ำตาล เนื้อในสีเหลืองเข้ม
กวนหวงป้อ

กวนหวงป้อ ชื่อวิทยาศาสตร์: "Phellodendron chinense" อยู่ในวงศ์ Rutaceae เป็นพืชที่ให้ยาจีนที่เรียก หวงป้อ ในภาษาจีนกลาง หรือ อึ่งแปะ ในภาษาจีนแต้จิ๋ว เปลือกนอกเหลืองอมน้ำตาล เนื้อในสีเหลืองเข้ม ในพืชนี้มีสารออกฤทธิ์ที่สำคัญคือ 3-acetyl-3,4-dihydro-5,6-dimethoxy-1"H"-2-benzopyran-1-one
ส้มป่อย

ส้มป่อย (ชื่อวิทยาศาสตร์: "Acacia concinna") เป็นพืชชนิดหนึ่งในวงศ์ถั่ว ภาษากะเหรี่ยงเรียกเบ๊อะฉี่สะหรือพีจีสะ เป็นไม้พุ่มรอเลื้อย มีหนามแข็ง ลำต้นและกิ่งอ่อนมีขนสีน้ำตาลปกคลุม ปลายใบเป็นติ่งหนามแหลมอ่อนโค้ง ใบประกอบ มีหูใบ ใบย่อยไม่มีก้านใบ ดอกช่อแบบกระจุก ออกตามซอกใบและปลายกิ่ง ดอกย่อยขนาดเล็ก เป็นดอกสมบูรณ์เพศ กลีบเลี้ยงรูปถ้วยสีแดง กลีบดอกเป็นหลอดสีขาว เกสรตัวผู้จำนวนมากติดกับกลีบดอก มี 5 มัด ก้านชูสีขาว ผลเป็นฝักรูปขอบขนาน แบน หนา เมื่อแห้งผิวย่น ขรุขระมาก
ฝักอ่อนและใบอ่อนมีรสเปรี้ยว ชาวกะเหรี่ยงนำไปประกอบอาหาร ฝักแก่ตากให้แห้ง ต้มกับขมิ้นใช้สระผม ใบใช้เป็นส่วนประกอบในการย้อมผ้า ในฝักมีสารกลุ่มซาโปนินหลายชนิด ทำให้เกิดฟองเมื่อนำฝักส้มป่อยตีกับน้ำ รากใช้เป็นยาแก้ไข้ ใช้เป็นยาขับเสมหะ แก้บิด
นอกจากนี้ ส้มป่อยนำมาทำเป็นน้ำส้มป่อยได้ ตามความเชื่อของชาวล้านนาที่ว่า ส้มป่อยนี้เป็นสิ่งที่ปัดเป่าสิ่งชั่วร้ายได้ ซึ่งจะนำ ส้มป่อยไปแช่น้ำ เพื่อทำเป็นน้ำส้มป่อย แล้วจะนำมาใช้รดน้ำดำหัวผู้ใหญ่ ทุกๆวันสงกรานต์ รวมถึงการเรียกขวัญ หรือ ฮ้องขวัญ ซึ่งจะใช้ก็ต่อเมื่อมีภยันตรายหรือ ต้องการปัดเป่าสิ่งชั่วร้ายในวันนั้น และทั้งนี้ ทางภาคเหนือก็จะใช้ส้มป่อยมาทำการพิธีมงคล และงานอวมงคลต่างๆ โดยส้มป่อยที่จะใช้นั้นจะเป็นส้มป่อยแห้ง ในการแช่น้ำ และเป็นน้ำศักดิ์สิทธิ์อย่างหนึ่ง ถ้าเมื่อทำเป็นน้ำส้มป่อย เนื่องจากว่าเป็นของสูงและศักดิ์สิทธิ์มาก
อะบู เรฮัน อัลบิรูนี

อะบู อัลเรฮัน มุฮัมมัด อิบน์ อะหมัด อัลบิรูนี (4/5 กันยายน ค.ศ. 973 – 13 ธันวาคม ค.ศ. 1048) หรือ อัลบิรูนี เป็นนักวิทยาศาสตร์ นักคณิตศาสตร์และนักดาราศาสตร์ชาวมุสลิมเปอร์เซีย เป็นผู้หนึ่งที่มีความรู้ในหลายแขนงเช่น ฟิสิกส์ ประวัติศาสตร์และภาษาศาสตร์ อัลบิรูนีใช้ชีวิตส่วนใหญ่อยู่ในจักรวรรดิกาสนาวิยะห์ (อยู่ในเอเชียกลางปัจจุบัน) ในปี ค.ศ. 1017 อัลบิรูนีเดินทางไปอินเดียและแต่งตำรา "Tarikh Al-Hind" (ประวัติศาสตร์ของอินเดีย) ซึ่งทำให้เขาได้รับยกย่องให้เป็น "บิดาแห่งภารตวิทยา" นอกจากนี้ อัลบิรูนียังมีผลงานด้านยีออเดซีอีกด้วย
ต่อมาชื่อของอัลบิรูนีได้รับเกียรติให้นำไปตั้งเป็นชื่อแอ่งดวงจันทร์ ในปี ค.ศ. 2012 กูเกิล ดูเดิลได้ฉลองวันเกิดครบรอบ 1,039 ปีให้แก่เขา
กีฬาเยาวชนแห่งชาติ ครั้งที่ 31

กีฬาเยาวชนแห่งชาติ ครั้งที่ 31  หรือ จันทบูรเกมส์ เป็นการจัดการแข่งขันกีฬาเยาวชนแห่งชาติครั้งที่ 31 โดยจังหวัดจันทบุรีเป็นเจ้าภาพในการจัดแข่งขัน มีจังหวัดเข้าร่วมการแข่งขัน 77 จังหวัด และมีชนิดกีฬาที่จะแข่งขัน 43 ชนิดกีฬา จัดขึ้นระหว่างวันที่ 16-27 มีนาคม พ.ศ. 2558
สัญลักษณ์การแข่งขัน.
สัญลักษณ์นำโชค.
การแข่งขันกีฬาเยาวชนแห่งชาติ ครั้งที่ 31 จันทบูรเกมส์ ใช้สัญลักษณ์นำโชคเป็นกระต่ายชื่อว่า "น้องจันท์" ที่สื่อถึงความสนุกสนาน ร่าเริง มีมิตรไมตรี เป็นสัญลักษณ์ประจำการแข่งขัน
ตราสัญลักษณ์.
การแข่งขันกีฬาเยาวชนแห่งชาติ ครั้งที่ 31 ได้กำหนดตราสัญลักษณ์การแข่งขันเป็นรูปสมเด็จพระเจ้าตากสินมหาราช ซึ่งเป็นสิ่งที่เคารพสักการบูชาของประชาชนโดยทั่วไปในพระปรีชาสามารถ สายน้ำและสัญลักษณ์ของการแข่งขันกีฬาหลัก ส่วนล่างของสัญลักษณ์มีตัวเลขไทยและตัวหนังสือของการแข่งขันกีฬาเยาวชนแห่งชาติ ครั้งที่ 31 "จันทบูรเกมส์" 
คำขวัญ.
<templatestyles src="แม่แบบ:คำพูด/style.css" />ผูกมิตรไมตรี มีน้ำใจนักกีฬา<br>
พิธีเปิด.
การแข่งขันเยาวชนแห่งชาติ ครั้งที่ 31 ได้มีกำหนดการพิธีเปิดการแข่งขันอย่างเป็นทางการในวันที่ 16 มีนาคม พ.ศ. 2558 ณ สนามกีฬากลางจังหวัดจันทบุรี โดยรัฐมนตรีว่าการกระทรวงการท่องเที่ยวและกีฬา นางกอบกาญจน์ วัฒนวรางกูร เป็นประธานในพิธีเปิดการแข่งขันฯ พิธีเปิดการแข่งขันในครั้งนี้ ทางเจ้าภาพได้มีแนวคิดใหม่ ที่จะสอดแทรกเอกลักษณ์ของจังหวัดจันทบุรีเข้าไปในพิธีเปิดการแข่งขันโดยทางเจ้าภาพได้จัดการแสดงพิธีเปิดทั้งหมด 5 ชุด ได้แก่
พิธีปิด.
การแข่งขันเยาวชนแห่งชาติ ครั้งที่ 31 ได้มีกำหนดการพิธีปิดการแข่งขันอย่างเป็นทางการในวันที่ 27 มีนาคม พ.ศ. 2558 ณ สนามกีฬากลางจังหวัดจันทบุรี
 #เปลี่ยนทาง จันทบุรี (เจ้าภาพ)
อาเลกซันเดรอาเอสคาเต

อาเลกซันเดรอาเอสคาเต แปลว่า "อะเล็กซานเดรียที่อยู่ไกลที่สุด) เป็นเมืองโบราณ สถาปนาโดยอเล็กซานเดอร์มหาราช ในปีที่ 329 ก่อนคริสตกาล เพื่อใช้เป็นฐานทัพทางเหนือสุดของเอเชียกลาง อะเล็กซานเดรียเอสคาเทตั้งอยู่ทางตะวันตกเฉียงใต้ของหุบเขาฟาร์ฆอนา ริมฝั่งแม่น้ำจาซาร์เทส (ซีร์ดาร์ยา) ในเขตประเทศทาจิกิสถานปัจจุบัน พระเจ้าอเล็กซานเดอร์มหาราชทรงบัญชาให้ก่อกำแพงป้องกันสูง 6 กิโลเมตร โดยใช้เวลายี่สิบวัน และทรงให้เหล่าทหารผ่านศึกที่บาดเจ็บอยู่ที่นี่
ฉันจะกอด

"ฉันจะกอด (Hug) " เป็นซิงเกิลของลุลา ในปี พ.ศ. 2555 ในอัลบั้ม "Spring" ประพันธ์เนื้อร้อง-แต่งทำนอง และเรียบเรียงโดย โตน โซฟา มิวสิกวิดีโอนี้เผยแพร่ครั้งแรกในยูทูบวันที่ 4 กันยายน พ.ศ. 2555
มิวสิกวิดีโอกำกับโดย Tanistroe ผู้กำกับโฆษณาดีกรีนิวยอร์ก ที่ฝากผลงานเท่ ๆ อย่างมิวสิกวีดีโอเพลง ความรักฉันหายไป (Lost Love) ของพิจิกา และอีกมากมาย นำเสนอเรื่องราวความรัก ระหว่างชายจากต่างถิ่นที่กำลังนึกคิดถึงวั­นที่เขาตกหลุมรักผู้หญิงคนหนึ่ง และนี่คือเรื่องราวของวินาทีของรักแท้แรกพ­บ วินาทีที่พวกเขารู้ว่า นี่แหละคือสิ่งที่ชีวิตพวกเขาต้องการ ชายคนนี้ตัดสินใจออกเดินทาง วิ่งกลับไปเพื่อพบเธออีกครั้ง เขาวิ่งกลับไปเพื่อจะไปแสดงความรักกับเธอผ­ู้นั้น ด้วยภาษากาย คือการกอดเพื่อสื่อสารกับเธอ ในขณะเดียวกันนั้นเอง เธอคนนั้นก็กำลังย้อนเวลาตัวเองกลับไปเพื่­อเจอเขาอีกครั้ง ภาพสิ่งที่เกิดขึ้นวิ่งย้อนกลับหลัง Revert กลับในช่วงเวลาที่เธอเจอเค้า สิ่งที่เธอต้องการคือ"กอด" และได้ถ่ายทำกันตั้งแต่เช้าตร­ู่ก่อนพระอาทิตย์ขึ้น ที่เหมืองหินอ่อน จังหวัดสระบุรี ซึ่งเป็นบรรยากาศที่สวยแปลกตา ทั้งภูเขาหินตัดเป็นทรงเลขาคณิต น้ำสีเขียวอ่อน เขาสีเทา
การตอบรับ.
เพลง "ฉันจะกอด (Hug) " ได้อันดับสูงสุดที่ 35 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 18 พฤศจิกายน พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ที่สุดในโลก (เพลงอินสติงต์)

"ที่สุดในโลก" เป็นซิงเกิลที่ 3 ของวงดนตรีอินสติงต์ จากอัลบั้ม Endless และมีลุลา ร่วมร้อง ประพันธ์เนื้อร้องและทำนองโดย ปรียวิศว์ นิลจุลกะ และเรียบเรียงโดย อนุกานต์ จันทร์อุไร ออกจำหน่ายครั้งแรกเมื่อวันที่ 1 กุมภาพันธ์ พ.ศ. 2555
มิวสิกวีดิโอเพลง "ที่สุดในโลก" กำกับโดย ต๋อม-ณัฐพล มุขขันธ์ เนื้อหาเพลงสื่อออกจะยียวนกวนประสาทตามประสาพ่อแง่แม่งอน คู่พระ-นางเอ็มวี “แอม-เจสซี่” ในงานแต่งงานไว้กลางหุบเขาที่ อ.สวนผึ้ง จ.ราชบุรี ที่อลังการ ขนเครื่องดนตรีของวงไปครบชุด เสื้อผ้าหน้าผมคู่บ่าวสาวไม่มีบกพร่อง ซุ้มดอกไม้รูปหัวใจ รถกระป๋องประดับลูกโป่งสีชมพูหวานแหวว เอ็กซ์ตร้าอีกกว่า 100 ชีวิต ฯลฯ คู่บ่าวสาวงอนกันในงานแต่ง เจ้าสาวขับรถหนีในขณะที่เจ้าบ่าวต้องขี่รถจักรยานตามง้อไปเรื่องตามถนนลาดยางและถนนดินที่ฝุ่นคลุ้งตลบ ผ่านไร่องุ่น จนไปจบที่งานแต่ง
คณิน สแตนลีย์

คณิน สแตนลีย์ (เกิด 31 มีนาคม พ.ศ. 2532) ชื่อเล่น โอม เป็นนักแสดงและนายแบบลูกครึ่งไทย-ออสเตรเลีย สังกัดสถานีวิทยุโทรทัศน์ไทยทีวีสีช่อง 3 เป็นที่รู้จักกับบทบาท "อภิชาติ" (ตอนโต) จากละครเรื่อง "ทองเนื้อเก้า" (2556) และบทบาท "จอร์ช ฟอลคอน" จากละครเรื่อง "พรหมลิขิต" (2566)
ประวัติ.
คณิน สแตนลีย์ จบการศึกษาจาก คณะสถาปัตยกรรมศาสตร์ จุฬาลงกรณ์มหาวิทยาลัย เข้าสู่วงการบันเทิงการประกวดประกวดหนุ่มคลีโอเมื่อปี พ.ศ. 2553 และเขาก็ได้มีผลงานหลายอย่างเช่น ถ่ายมิวสิกวิดีโอ นายแบบโฆษณา และในปี พ.ศ. 2555 โอมได้เล่นภาพยนตร์เรื่อง "รักแรกกระแทกจิ้น" โดยรับบทเป็น อันหยอง โดยคณินเป็นที่รู้จักจากละครเรื่อง "ทองเนื้อเก้า" รับบทเป็น อภิชาติ ตอนโต หลังจบละครเรื่องนี้ โอมถูกพูดถึงอย่างมากในสื่ออินเทอร์เน็ตและก่อนหน้านี้เขายังเคยเล่นละครเรื่อง "คุณชายรณพีร์" รับบทเป็น พ่อเลี้ยงอดุลย์ เจิมศิริ (วัยหนุ่ม) ซึ่งเป็นหนึ่งในซีรีส์ชุด สุภาพบุรุษจุฑาเทพ ซึ่งเป็นละครเรื่องแรกของเขา ออกอากาศทาง สถานีวิทยุโทรทัศน์ไทยทีวีสีช่อง 3
และมีผลงานต่อเนื่อง ในปี พ.ศ. 2558 เล่นภาพยนตร์เรื่อง "Single Lady เพราะเคยมีแฟน"
วัดยาง (บางจาก)

วัดยาง (บางจาก) เป็นวัดเก่าแก่แห่งหนึ่งในฝั่งธนบุรี ติดคลองบางจาก ปัจจุบันตั้งอยู่ในแขวงคูหาสวรรค์ เขตภาษีเจริญ กรุงเทพมหานคร สังกัดมหานิกาย
ประวัติ.
วัดยาง (บางจาก) สร้างขึ้นในรัชสมัยพระบาทสมเด็จพระนั่งเกล้าเจ้าอยู่หัว รัชกาลที่ 3 เมื่อ พ.ศ. 2383 โดยได้รับพระราชทานวิสุงคามสีมา เมื่อ พ.ศ. 2388 โดยที่มาของชื่อวัด เนื่องจากที่หลังคาพระอุโบสถมักจะมีนกกระเรียนมาเกาะอยู่เสมอ และในบริเวณวัดมีการปลูกต้นยาง รวมทั้งด้านทิศใต้ของวัดติดคลองบางจาก จึงได้ชื่อว่า"วัดยาง (บางจาก)" ปัจจุบันมีพระครูสังฆรักษ์สามารถ สุจิณฺโณ เป็นเจ้าอาวาส และมีพระภิกษุสามเณรจำพรรษารวมทั้งสิ้น 13 รูป
สิ่งก่อสร้างและสิ่งศักดิ์สิทธิ์ภายในวัด.
อาคารเสนาสนะและปูชนียวัตถุของวัด พระอุโบสถเป็นแบบก่ออิฐถือปูน ไม่มีช่อฟ้าใบระกาประดับ เนื่องจากในสมัยรัชกาลที่ 3 ประเทศไทยมีการค้าขายทางเรือสำเภากับสาธารณรัฐประชาชนจีน วัดในสมัยนั้นจึงได้รับอิทธิพลทางสถาปัตยกรรมจากจีนมาด้วย ภายในพระอุโบสถมีพระพุทธรูปปางตรัสรู้ มีพุทธลักษณะงดงามมาก สร้างด้วยศิลาแลงก่ออิฐถือปูน นอกจากนี้ยังมีพระพุทธรูปศักดิ์สิทธิ์สมัยอยุธยาคือ หลวงพ่อนพเก้า สร้างด้วยศิลาแลงก่ออิฐถือปูนลงรักปิดทองปางสมาธิ ขนาดหน้าตักกว้าง 84 นิ้ว สูง 95 นิ้ว มีพุทธลักษณะงดงามมาก โดยเฉพาะที่มาของชื่อองค์หลวงพ่อคือ มีนิ้วเท้าจำนวน 9 นิ้ว กล่าวขานกันว่าท่านมีเมตตามหานิยม และให้โชคลาภแก่ชาวบ้านและผู้ที่มากราบไหว้เป็นประจำ ซึ่งทางวัดได้กำหนดจัดงานสักการะบูชาและปิดทองหลวงพ่อนพเก้าเป็นประจำในช่วงเดือนเมษายนของทุกปี
การเดินทางด้วยระบบขนส่งสาธารณะ.
รถโดยสารประจำทาง.
สำหรับรถโดยสารประจำทางไม่สามารถเข้ามาถึงบริเวณวัดได้โดยตรง เนื่องจากซอยทางเข้าวัดค่อนข้างคับแคบ แต่สามารถลงจากรถโดยสารประจำทางที่ป้ายรถเมล์บริเวณถนนเพชรเกษมและถนนราชพฤกษ์เพื่อเดินทางเข้ามาที่วัดได้
น็อตอะแบดธิง

"น็อตอะแบดธิง"  เป็นเพลงที่บันทึกเสียงโดย นักร้องชาวอเมริกัน จัสติน ทิมเบอร์เลก สำหรับสตูดิโออัลบั้มที่ 4 เดอะ 20/20 เอ็กซ์พีเรียนซ์ – 2 ออฟ 2 ในปี ค.ศ. 2013 ประพันธ์คำร้องและผลิตโดยทิมเบอร์เลก ทิโมธี "ทิมบาแลนด์" มอสลีย์ และ เจโรม "เจ-ร็อก" ฮาร์มอน เขียนเพิ่มเติมโดย เจมส์ ฟอนต์เลรอย ออกจำหน่ายให้ดาวน์โหลดเป็นซิงเกิลที่ 3 ของอัลบั้มในวันที่ 24 กุมภาพันธ์ ค.ศ. 2014 และออกอากาศทางวิทยุร่วมสมัยในวันที่ 25 กุมภาพันธ์ เพลงเป็นบัลลาดป็อปจังหวะปานกลาง ใช้กีตาร์อะคูสติก มีเนื้อร้องกล่าวถึงความหมายของความรัก
"น็อตอะแบดธิง" ได้รับคำวิจารณ์ด้านบวก มีนักวิจารณ์ร่วมสมัยการผลิตเพลงและเนื้อร้องว่าทำให้นึกย้อนไปถึงผลงานของอดีตบอยแบนด์ เอ็นซิงก์ มิวสิกวิดีโอออกอากาศครั้งแรกในรายการ "ดิเอลเล็นดีเจนเนเรสโชว์" ในวันที่ 20 มีนาคม ค.ศ. 2014 มิวสิกวิดีโอเป็นสารคดีขนาดเล็กเล่าเรื่องราวของนักถ่ายทำภาพยนตร์ 2 คนกำลังมองหาคู่รักที่หมั้นกันวันที่ 12 มกราคม ค.ศ. 2014 ขณะมุ่งหน้าไปนครนิวยอร์กบนรถไฟลองไอส์แลนด์เรลโรด และผู้ชายได้ขอคนรักแต่งงานและเพลง "น็อตอะแบดธิง" ทิมเบอร์เลกแสดงเพลงในรายการ"เดอะทูไนต์โชว์สตาร์ริงจิมมี แฟลลอน" และในทัวร์คอนเสิร์ต เดอะ 20/20 เอ็กซ์พีเรียนซ์เวิลด์ทัวร์ เพลงขึ้นสิบอันดับแรกบนชาร์ตบิลบอร์ดฮอต 100 และขึ้นอันดับหนึ่งบนชาร์ตเมนสตรีมท็อป 40 ซึ่งทิมเบอร์เลกเป็นศิลปินชายที่มีเพลงอันดับหนึ่งและอยู่ในสิบอันดับแรกมากที่สุด
การผลิตและออกจำหน่าย.
น็อตอะแบดธิง ประพันธ์คำร้องโดย จัสติน ทิมเบอร์เลก ทิโมที "ทิมบาแลนด์" มอสลีย์ เจโรม "เจ-ร็อก" ฮาร์มอน และเจมส์ ฟอนต์เลรอย ผลิตโดยทิมบาแลนด์ ทิมเบอร์เลค, และฮาร์มอน ทิมเบอร์เลคได้เรียบเรียงและผลิตด้วยนักร้องของเขา ซึ่งถูกบันทึกเสียงไว้ที่ Larabee Studios ในน็อธฮอลลีวูด รัฐแคลิฟอร์เนีย ฮาร์มอน จัดคีย์บอร์ดสำหรับเพลงในขณะที่ เอลเลีย ตอีฟส์ และทิมเบอร์เลคเล่นกีตาร์ เพลงได้รับการออกแบบโดย คริส ก็อดเบย์ และมิกซ์โดย จิมมี ดักลาส, ก็อดเบย์ และทิมเบอร์เลค, ด้วยความช่วยเหลือจาก Alejandro Baima ที่ Larabee Studios
เวอร์ชัน radio edit ของเพลงที่ได้รับการออกจำหน่ายในระบบดิจิทัลในวันที่ 24 กุมภาพันธ์ ค.ศ. 2014 ในออสเตรีย, ฝรั่งเศส, เยอรมนี, อิตาลี, สเปน, สวิตเซอร์แลนด์, สหราชอาณาจักร และสหรัฐอเมริกา
รายการเพลง.
<templatestyles src="Col-begin/styles.css"/>
ชาร์ต.
<templatestyles src="Col-begin/styles.css"/>
ซูเปอร์สแมชบราเธอร์ส

ซูเปอร์สแมชบราเธอร์  เป็นเกมต่อสู้ พัฒนาโดย HAL Laboratory และจัดจำหน่ายโดยนินเทนโดสำหรับนินเทนโด 64 วางจำหน่ายในญี่ปุ่นวันที่ 21 มกราคม ค.ศ. 1999, 26 เมษายน ค.ศ. 1999 ในอเมริกาเหนือ และในยุโรปวันที่ 19 พฤศจิกายน ค.ศ. 1999 สามารถเล่นได้ทั้งหมด 4 คนและเป็นเกมที่อยู่ในซีรีส์ซูเปอร์สแมชบราเธอร์ส
เกมดังกล่าวประสบความสำเร็จในเชิงพาณิชย์ด้วยยอดจำหน่ายกว่า 4.9 ล้านชุด ซึ่งแบ่งออกเป็น 2.93 ล้านชุดในสหรัฐ และ 1.97 ล้านชุดในญี่ปุ่น
ซูเปอร์สแมชบราเธอส์

ซูเปอร์สแมชบราเธอส์  หรือชื่อในภาษาญี่ปุ่นคือ ไดรันโต สแมชบราเธอส์ (; โรมาจิ: "Dairantō Sumasshu Burazasu") เป็นซีรีส์เกมเกี่ยวกับการต่อสู้ 4 คนโดยเอาตัวละครจากนินเท็นโดมาต่อสู้กันโดยใช้ด่านแต่ละเกมเป็นฉากประกอบ
เกมที่อยู่ในซีรีส์นี้.
ซูเปอร์สแมชบราเธอส์.
ซูเปอร์สแมชบราเธอร์  เป็น และในยุโรปวันที่ 19 พฤศจิกายน ค.ศ. 1999 สามารถเล่นได้ทั้งหมด 4 คน
ซูเปอร์สแมชบราเธอร์บรอวล์.
ซูเปอร์สแมชบราเธอร์บรอวล์  เป็นวี ได้มีการประกาศล่วงหน้าถึงเกมดังกล่าวที่งานแถลงข่าวในงาน E3 2005 โดยซาโตรุ อิวาตะซึ่งเป็นประธานและกรรมการผู้จัดการ มาซาฮิโระ ซากูไร ซึ่งเป็นผู้อำนวยการในเกมสองชุดก่อนหน้านี้ ก็ได้รับบทเป็นผู้อำนวยการสำหรับงวดที่สามนี้ตามคำขอของอิวาตะด้วย โดยการพัฒนาเกมได้เริ่มในเดือนตุลาคม ค.ศ. 2005 เกมนี้มักมีการทำมอดมากและในปจุบันมีการเลียนแบบตัวละครของ ซูเปอร์สแมชบราเธอส์อัลติเมท และมีมอดที่เรียกว่า "M Project" ซึ่งมีตัวละครที่มาจากหลายๆเฟรนไชน์ และตัวละครที่ไม่ได้อยู่ใน Smash พร้อมเพิ่มสกิลเพิ่มเติมอีกด้วย
ซูเปอร์สแมชบราเธอส์ฟอร์นินเท็นโด 3ดีเอส แอนด์วียู.
ซูเปอร์สแมชบราเธอส์ฟอร์นินเท็นโด 3ดีเอส แอนด์วียู  เป็นต่อสู้ที่ได้รับการพัฒนาโดย ในซีรีส์"ซูเปอร์สแมชบราเธอส์" โดยในเกมของซีรีส์นี้ จะมีตัวละครต่าง ๆ จากแฟรนไชส์ของ[[นินเท็นโด สำหรับเวอร์ชันนินเท็นโด 3ดีเอส ได้รับการเปิดตัวที่ประเทศญี่ปุ่นในวันที่ 13 กันยายน ค.ศ. 2014, ในทวีปอเมริกาเหนือและยุโรปวันที่ 3 ตุลาคม ค.ศ. 2014 และในประเทศออสเตรเลียวันที่ 4 ตุลาคม ค.ศ. 2014 ส่วนเวอร์ชันวียูได้วางจำหน่ายในทวีปอเมริกาเหนือ ณ วันที่ 21 พฤศจิกายน ค.ศ. 2014, ทวีปยุโรปวันที่ 28 พฤศจิกายน ค.ศ. 2014, ประเทศออสเตรเลียวันที่ 29 พฤศจิกายน ค.ศ. 2014 และในประเทศญี่ปุ่นวันที่ 6 ธันวาคม ค.ศ. 2014
ซัมเมอร์สแลม (2015)

ซัมเมอร์สแลม (2015)  เป็นการแสดงมวยปล้ำอาชีพแบบ เพย์-เพอร์-วิว (PPV) ของ ดับเบิลยูดับเบิลยูอี จัดขึ้นเป็นครั้งที่ 28 เมื่อวันที่ 23 สิงหาคม 2015 ณ สนาม บาร์เคลส์เซ็นเตอร์ ในเมืองบรุกลิน, นครนิวยอร์ก, รัฐนิวยอร์ก สหรัฐอเมริกา นับว่าเป็นครั้งแรกที่ซัมเมอร์สแลม ย้ายออกมาจาก ลอสแอนเจลิส หลังจากปักหลักจัดขึ้นที่ ณ สนาม สเตเปิลส์เซ็นเตอร์ มาโดยตลอดเป็นเวลา 6 ปีติดต่อกัน
เบื้องหลัง.
ในเรสเซิลเมเนีย ครั้งที่ 30 บร็อก เลสเนอร์ ได้เอาชนะ ดิอันเดอร์เทเกอร์ และหยุดสถิติไร้พ่ายของอันเดอร์เทเกอร์ในที่สุด ในซัมเมอร์สแลม (2014) เลสเนอร์ได้เอาชนะ จอห์น ซีนา และได้แชมป์ WWE World Heavyweight Championship ก่อนจะเสียแชมป์ให้กับ เซท โรลลินส์ ในเรสเซิลเมเนีย ครั้งที่ 31 โดยใช้กระเป๋ามันนีอินเดอะแบงก์ เลสเนอร์ได้ขอสิทธิ์รีแมตช์ชิงแชมป์กับโรลลินส์ในแบทเทิลกราวด์ (2015) แต่ระหว่างแมตช์นั้น อันเดอร์เทเกอร์ ได้มาล้างแค้นเลสเนอร์ ทำให้ไม่ได้แชมป์ ในรอว์ วันที่ 20 กรกฎาคม ลิเลียน การ์เซีย ประกาศว่า เลสเนอร์ เป็นผู้ชนะ โดยการทำฟาล์ว คืนเดียวกันได้มีการประกาศว่า อันเดอร์เทเกอร์ จะเจอกับ เลสเนอร์ ในซัมเมอร์สแลม โดยครั้งนี้เป็นการปล้ำในศึกซัมเมอร์สแลมครั้งแรกของอันเดอร์เทเกอร์ ตั้งแต่ปี 2008 และเป็นการปล้ำ เพย์-เพอร์-วิว ครั้งแรก นอกจากเรสเซิลเมเนีย ตั้งแต่ แบรกกิ้ง ไรท์ส (2010)
ในรอว์ (20 กรกฎาคม 2015) เจ้าของแชมป์ WWE United States Championship จอห์น ซีนา ได้ขอท้าชิงแชมป์ WWE World Heavyweight Championship กับ เซท โรลลินส์ ซึ่งโรลลินส์ได้ปฏิเสธ ในรอว์สัปดาห์ต่อมา (27 กรกฎาคม 2015) ดิออโทริตี ได้จัดแมตช์ให้ซีนาป้องกันแชมป์ยูเอสกับโรลลินส์ และเป็นซีนาก็ป้องกันแชมป์เอาไว้ได้ ระหว่างแมตช์ โรลลินส์ได้เข่าใส่หน้าของซีนา จนดั้งจมูกหัก หลังจากนั้น โรลลินส์ ก็มาท้าชิงแชม์อีกรอบ ในรอว์ต่อมา (3 สิงหาคม 2015) โรลลินส์ออกมาท้าทายซีนา ในการรวมแชมป์ WWE World Heavyweight Championship และแชมป์ WWE United States Championship โดยผู้ชนะจะได้แชมป์ทั้งสองเส้น
ล่าสุดในวันที่ 18 สิงหาคม ทางเฟซบุ๊กอย่างเป็นทางการของ WWE ได้ประกาศยืนยันว่า จอน สจ๊วต พิธีกรรายการทอล์กโชว์ชื่อดังจะเป็นพิธีกรรับเชิญพิเศษในศึกซัมเมอร์สแลมครั้งนี้
เอริก โชจิ

เอริก ทอมัส โชจิ (เกิดวันที่ 24 กันยายน พ.ศ. 2532 ที่โฮโนลูลู รัฐฮาวาย สหรัฐอเมริกา) เป็นนักกีฬาวอลเลย์บอลชาวอเมริกัน ที่ได้เล่นให้กับทีมชาติสหรัฐอเมริกา และสโมสรเอสซีซี เบอร์ลินในประเทศเยอรมนี
มงกุฎดอกไม้

"มงกุฎดอกไม้" เป็นซิงเกิลของลุลา ออกจำหน่ายในปี พ.ศ. 2552 ประพันธ์เนื้อร้อง-แต่งทำนองโดย และเรียบเรียงโดย จักรธร ขจรไชยกูล (โตน โซฟา) มิวสิกวิดีโอนี้เผยแพร่ครั้งแรกในยูทูบวันที่ 30 มิถุนายน พ.ศ. 2552
การตอบรับ.
เพลง "มงกุฎดอกไม้" ได้อันดับ 6 จากการจัดอันดับของ 91.5 FM Hot ในชาร์ตของ 91.5 FM Hot Chart Top 20 ประจำวันที่ 26 กรกฎาคม 2552
ซามุแอล ตุยยา

ซามุแอล ตุยยา (24 กรกฎาคม ค.ศ. 1986) เป็นอดีตนักวอลเลย์บอลชายชาวฝรั่งเศส ปัจจุบันเล่นให้กับสโมสรเบอร์ลินรีไซกลิงวอลลีย์ส ในตำแหน่งตัวตีด้านนอก 
ผลงานในระดับอาชีพ.
สโมสร.
ในฤดูกาล 2013/14 เขาได้เข้าร่วมสโมสรแปกีแยแอ สกราแบวคาตุฟในประเทศโปแลนด์ เขามีส่วนร่วมสำคัญที่ทำให้ทีมสามารถคว้าแชมป์ในฤดูกาล 2013/14 ในกรกฎาคม ค.ศ. 2014 ย้ายไปสโมสรกาลาตาซาราย FXTCR ในประเทศตุรกี
ทีมชาติ.
เขาเข้าร่วมทีมชาติฝรั่งเศสในปี ค.ศ. 2008 เขาได้รับรางวัลเหรียญเงินในการแข่งขันวอลเลย์บอลชายชิงแชมป์ยุโรป 2009
อีกครั้งหนึ่ง

"อีกครั้งหนึ่ง" เป็นซิงเกิลของนักร้องนิกกี้ เทริโอ กับค่ายสหภาพดนตรี ประพันธ์เนื้อร้องโดย อภิสิทธิ์ พงษ์ชัยสิริกุล (เอก แบล็คเฮด) ทำนองและเรียบเรียงโดย Dj Heaven เนื้อหาของเพลงนั้นบอกถึงความรักครั้งใหม่ จะเป็นรักแบบหนุ่มสาวก็ได้ ความรักแบบเพื่อนก็ได้ กี้มองว่าความรักมีหลายรูปแบบ อยากให้ซิงเกิ้ลแรกที่เราได้เริ่มต้นกับบ้านหลังใหม่เป็นเหมือนการเริ่มต้นความรักครั้งใหม่
การตอบรับ.
เพลง "อีกครั้งหนึ่ง" ติดอันดับสูงสุด 10 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 22 มิถุนายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ตัวติดกัน

"ตัวติดกัน" เป็นซิงเกิลของนักร้องนิโคล เทริโอ กับค่ายสหภาพดนตรี ประพันธ์เนื้อร้องโดย-ทำนองและเรียบเรียงโดย อภิสิทธิ์ พงษ์ชัยสิริกุล (เอก แบล็คเฮด) เนื้อหาของเพลงนั้นพูดถึงแง่มุมที่น่ารักของคนท­ี่กำลังอินเลิฟ ที่อยากจะบอกว่าตั้งแต่มีเธอมาอยู่ด้วยกัน­ก็ทำให้มีความสุขตลอดเวลาอยากจะให้เราตัวต­ิดกันจะได้ดูแลเธออย่างดี เพราะเธอนั้นน่ารักที่สุด
การตอบรับ.
เพลง "ตัวติดกัน" ได้อันดับสูงสุด 76 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 22 มิถุนายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
เนื้อหมึก

หมึก เป็นสัตว์ที่นิยมนำเนื้อมาเป็นทำอาหารมากมายทั่วโลก คำว่า "กาลามารี" (calamari) ในภาษาอิตาลีซึ่งหมายถึงหมึกได้กลายเป็นคำสามัญในภาษาอังกฤษหมายถึงอาหารที่ทำจากเนื้อหมึก โดยเฉพาะหมึกทอด ความหลากหลายของอาหารที่ทำจากเนื้อหมึกในพื้นที่ต่าง ๆ มีดังนี้
หมึกทอด.
หมึกทอดหรือกาลามารี (ฟริตตี) เป็นชื่ออาหารอิตาลีที่ได้รับความนิยมมากชนิดหนึ่ง เป็นเนื้อหมึกกล้วยหั่นเป็นวงนำไปชุบแป้งทอด สูตรดั้งเดิมนั้นใช้แป้งชุบเนื้อหมึกเพียงบาง ๆ ปรุงรสด้วยเกลือและพริกไทยป่น เมื่อจะรับประทานจึงบีบเลมอนเพื่อแต่งรส ปัจจุบันได้ประยุกต์ให้มีหลายแบบ มีทั้งแบบใช้แป้งให้กรอบชุบแป้งเปียกแบบเท็มปุระญี่ปุ่น เพิ่มเครื่องปรุงที่เป็นปาปริกา ออริกาโน และกินกับซอสต่าง ๆ มากมาย เช่น ซอสมะเขือเทศ ซอสพริก มายองเนส และยังนำไปรับประทานกับสลัดผักด้วย
หมึกยัดไส้.
หมึกยัดไส้เป็นการปรุงอาหารจากหมึกชนิดหนึ่ง นำไส้ยัดลงในลำตัวของหมึกแล้วปรุงให้สุก การปรุงอาหารแบบนี้แพร่หลายไปทั่วโลก ในตะวันออกกลางไส้ที่ยัดเป็นส่วนผสมของหนวดหมึก ข้าว และเมล็ดสน และเครื่องเทศผสมเช่น ยี่หร่าและคำฝอย ในกรีซ เครื่องปรุงเป็นแบบตะวันออกกลาง แต่ตัดเครื่องเทศกลิ่นแรงออก มีการเคี่ยวหมึกยัดไส้ในซอสที่ส่วนผสมเป็นไวน์ หอม กระเทียม ในยุโรปใต้ ไส้เป็นหนวดหมึก เกล็ดขนมปัง หอม มะกอก เนยแข็ง และ ไข่ ลดเครื่องเทศลง นิยมเคี่ยวกับไวน์และซอสมะเขือเทศ ในจีน หมึกยัดไส้มีไส้ที่ทำจากหมูสับเป็นหลัก ใส่กระเทียม รากผักชี พริกไทย ในเวียดนามเพิ่มวุ้นเส้นและเห็ดหูหนู นิยมนำไปย่าง ในญี่ปุ่นมีหมึกยัดไส้ข้าวเหนียวผสมถั่วลิสง เคี่ยวกับซีอิ๊วญี่ปุ่นและมิริง เรียก "อิกาเมชิ" (烏賊飯) ส่วนชาวมลายูมีหมึกยัดไส้ข้าวเหนียวเรียก "ตูปะก์โซตง" เคี่ยวกับกะทิ
คุณค่าทางสารอาหาร.
เดิมเคยเชื่อว่า หมึกเป็นอาหารที่ให้คอเลสเตอรอลสูง จึงไม่ควรรับประทานมาก แต่ความจริงแล้ว หมึกมีคอเลสเตอรอลสูงก็จริง แต่ทว่ามีปริมาณไขมันอิ่มตัวต่ำ จึงมิได้เป็นตัวสร้างคอเลสเตอรอลในร่างกาย อีกทั้งยังมีกรดโอเมกา3สูง ซึ่งเป็นสารที่ช่วยลดปริมาณคอเลสเตอรอลได้ดีอีกด้วย
การปลูกถ่ายองคชาต

การปลูกถ่ายองคชาต  คือ วิธีทางศัลยกรรมเพื่อปลูกถ่ายองคชาตให้แก่คนไข้ องคชาตนั้นอาจมาจากเนื้อเยื่อที่มีคนบริจาคไว้ หรืออาจมาจากเนื้อเยื่อเทียมที่สร้างขึ้น แต่เนื้อเยื่อเทียมยังไม่เคยทดลองกับคน วิธีทางศัลยกรรมเพื่อปลูกถ่ายอวัยวะต่าง ๆ เช่น มือ ใบหน้า หรืออวัยวะเพศชายนี้ยังเป็นที่ถกเถียงกัน เพราะไม่ได้รับประกันความปลอดภัยของชีวิตคนไข้ แต่อาจช่วยให้คนไข้มีคุณภาพชีวิตดีขึ้นอย่างมีนัยสำคัญ
เจนัส

เจนัส  หรือ ยานุส  เป็นเทพเจ้าในเทพปกรณัมโรมันและตำนานเจนัส เทพเจนัสมีบทบาทในฐานะเทพเจ้าแห่งการเริ่มต้นและการเปลี่ยนแปลง ภาพลักษณ์ของเทพเจนัสมักปรากฎในลักษณะเทพสองใบหน้า หน้าหนึ่งมองไปยังอนาคต และอีกหน้าหนึ่งมองไปยังอดีตที่ผ่านมา ดังนั้นเดือนแรกของปีจึงได้ชื่อมาจากเทพเจนัสนั่นเอง (January)
อาชญากรรมกับการลงทัณฑ์

อาชญากรรมกับการลงทัณฑ์ นวนิยายโดยฟีโอดอร์ ดอสโตเยฟสกี เขียนขึ้นในปี ค.ศ.1866 ตีพิมพ์เป็นตอนๆครั้งแรกในนิตยสารเดอะ รัสเซียน แมสเซนเจอร์ เป็นระยะเวลา 12 เดือน จัดเป็นวรรณกรรมคลาสสิกชิ้นหนึ่งของโลก และเป็น 1 ใน 100 สุดยอดวรรณกรรมจากการโหวตของนักเขียนทั่วโลก มีการแปลและตีพิมพ์ในหลายประเทศ ตลอดจนมีการนำมาทำเป็นภาพยนตร์ และเขียนเป็นหนังสือการ์ตูนโดยอาซาโกะ ชิโอมิ นักวาดการ์ตูนชาวญี่ปุ่น
ฟีโอดอร์ ดอสโตเยฟสกี เขียนเรื่อง"อาชญากรรมและการลงทัณฑ์" หลังจากที่เขาพ้นโทษจากการถูกส่งไปใช้แรงงานอย่างหนักที่ไซบีเรีย ในข้อหาเกี่ยวข้องกับกลุ่มเปตราเชฟต์สกี ที่พยายามโค่นล้มราชบัลลังก์พระเจ้าซาร์นีโคลัสที่ 1 แห่งรัสเซีย และต่อมางานเขียนชิ้นนี้ได้กลายเป็นหนึ่งในนวนิยายที่ดีที่สุดของเขานอกเหนือจาก"พี่น้องคารามาซอฟ"
เนื้อเรื่องกล่าวถึงความกดดันและสภาพที่ถูกบีบคั้นทางจิตใจของ"โรดิโอน โรมาโนวิช ราสโคลนิคอฟ" นักศึกษาหนุ่มผู้ยากจนที่เช่าห้องอยู่ในกรุงเซนต์ปีเตอร์สเบิร์ก เขาก่อเหตุฆาตกรรมถึง 2 ศพ โดยฆาตกรรมครั้งแรกเป็นการฆ่าโดยไตร่ตรองและวางแผนไว้ล่วงหน้า โดยเขาฆาตกรรมหญิงสูงวัยที่เป็นเจ้าของโรงรับจำนำที่เขานำทรัพย์สินไปจำนำไว้ ด้วยการใช้ขวานสับ ส่วนฆาตกรรมครั้งหลัง เป็นการฆ่าปิดปากผู้ที่ผ่านมาเห็นเหตุการณ์เข้าโดยบังเอิญโดยที่เขาไม่ได้คาดคิดมาก่อน
รัตนตรัย (ศาสนาเชน)

ในศาสนาเชน รัตนตรัย ("ratnatraya") หมายถึง แก้วสามประการ อันเป็นหลักการปฏิบัติเพื่อความหลุดพ้นจากสังสารวัฏ ได้แก่
ทั้ง 3 ประการ ถือเป็น "โยคะ" หรือ หลักการประกอบความเพียรทางร่างกายและจิตวิญญาณเพื่อความหลุดพ้น ซึ่งประกอบด้วยองค์ 3 เช่นกัน คือ
ธวัช สุกปลั่ง

พลเอก ธวัช สุกปลั่ง อดีตราชองครักษ์พิเศษ อดีตผู้ทรงคุณวุฒิพิเศษกองทัพบก อดีตแม่ทัพภาคที่ 2 อดีตรองแม่ทัพภาคที่ 2 และอดีตผู้บัญชาการกองกำลังสุรศักดิ์มนตรีและกองอำนวยการรักษาความมั่นคงภายใน ภาค 2 ส่วนแยก 1 
ประวัติ.
พลเอก ธวัช สุกปลั่ง มีชื่อเล่นว่า มี่ บรรดาสื่อมวลชนจึงมักจะเรียกว่า บิ๊กมี่
การศึกษา.
พลเอกธวัชจบการศึกษาจาก โรงเรียนเตรียมทหาร รุ่นที่ 16 (ตท.16) และ โรงเรียนนายร้อยพระจุลจอมเกล้า รุ่นที่ 27 (จปร.27) รุ่นเดียวกับ พลเอก เฉลิมชัย สิทธิสาท องคมนตรี อดีตผู้บัญชาการทหารบก พลเอก กัมปนาท รุดดิษฐ์ องคมนตรี อดีตผู้ช่วยผู้บัญชาการทหารบก และ พลโท ภัทรพล รักษนคร อดีตผู้ทรงคุณวุฒิพิเศษกองทัพบก
รับราชการ.
พลเอกธวัช สุกปลั่งขณะมียศเป็น พลตรี ได้ดำรงตำแหน่งผู้บัญชาการกองกำลังสุรศักดิ์มนตรีและกองอำนวยการรักษาความมั่นคงภายใน ภาค 2 ส่วนแยก 1 ต่อมาได้รับการเลื่อนยศขึ้นเป็น พลโท และย้ายไปดำรงตำแหน่งรองแม่ทัพภาคที่ 2 และได้รับการเลื่อนขึ้นเป็นแม่ทัพภาคที่ 2 เมื่อวันที่ 1 ตุลาคม พ.ศ. 2557 แทนพลโท ชาญชัย ภู่ทอง ต่อมาในเดือนมีนาคม พ.ศ. 2559 ได้รับแต่งตั้งเป็นผู้ทรงคุณวุฒิพิเศษกองทัพบก (อัตราพลเอก)
เชลล์แบ็ก (โปรดิวเซอร์เพลง)

คาร์ล โยฮัน ชุสเตอร์ (เกิด 1 กุมภาพันธ์ ค.ศ. 1985) หรือเชลล์แบ็ก  เป็นนักแต่งเพลง โปรดิวเซอร์เพลง และนักดนตรีชาวสวีเดน เชลลแบ็กถูกจัดให้เป็นโปรดิวเซอร์เพลงอันดับหนึ่งแห่งปี ค.ศ. 2012 จากการจัดอันดับประจำปีของนิตยสาร"บิลบอร์ด" เขายังติดอันดับหนึ่งบน "ชาร์ต 10 อันดับแอร์เพลย์นักแต่งเพลงยอดเยี่ยม" เขามักจะร่วมงานกับนักแต่งเพลงชื่อ แมกซ์ มาร์ติน และผลิตเพลง เขียนเพลงร่วมกัน โดยเขียนให้กับพิงก์ ("โซว้อต", "เรสยัวร์กลาส", "ฟักกินเพอร์เฟกต์") เทย์เลอร์ สวิฟต์ ("วีอาร์เนเวอร์เอเวอร์เกตติงแบ็กทูเกเตอร์", "ไอนูว์ยูเวอร์ทรับเบิล", "22", "เชกอิตออฟ", "แบลงก์สเปซ") อดัม แลมเบิร์ต ("ว้อตอะยาวอนต์ฟรอมมี", "อิฟไอแฮดยู") บริตนีย์ สเปียส์ ("อิฟยูซีกเอมี", "3", "ไอวอนนาโก") อัชเชอร์ ("ดีเจก็อตอัสฟอลลินอินเลิฟ", "สกรีม") แอวริล ลาวีน ("ว้อตเดอะเฮลล์", "วิชยูเวอร์เฮียร์") มารูนไฟฟ์ ("วันมอร์ไนต์") และคริสตินา อากีเลรา ("ยัวร์บอดี") เชลล์แบ็กยังร่วมงานกับโปรดิวเซอร์เพลงชื่อ เบนนี บลังโก ในเพลง "เพย์โฟน" และ "มูฟส์ไลก์แจกเกอร์" ของมารูนไฟฟ์ และ "ชีดาสซึนต์มายด์" ของฌอน พอล เขายังผลิตเพลงด้วยตัวเองอีกหลายเพลง เช่น "วอนต์ยูแบ็ก" ของเชอร์ ลอยด์
พลโท

พลโท  คือ ยศของเจ้าหน้าที่ระดับสูงในกองทัพบก ที่ใช้กันในหลายประเทศ เกิดขึ้นในช่วงยุคกลาง พลโทเป็นยศในกองทัพที่ใหญ่เป็นอันดับสองรองจากพลเอก
ในกองทัพที่ทันสมัย พลโทจะเป็นยศที่ต่ำกว่าพลเอกและสูงกว่าพลตรี เทียบเท่ากับยศพลเรือโทของกองทัพเรือ และเทียบเท่ากับพลอากาศโทในกองทัพอากาศที่มีระดับโครงสร้างที่แยกจากกัน พลโทจะมีอำนาจบัญชาการกองพลซึ่งประกอบไปด้วยทหาร 60,000 – 70,000 นาย
พลตรี

พลตรี  เป็นยศของเจ้าหน้าที่ระดับสูงในกองทัพบก ที่ใช้กันในหลายประเทศ
ในเครือจักรภพและสหรัฐ ในกองพล พลตรีจะอยู่ใต้บังคับบัญชาของพลโท และอยู่ระดับสูงกว่ายศพลจัตวา ในบางประเทศรวมถึงยุโรปตะวันออก ถือว่ายศพลตรีคือยศต่ำที่สุดของนายพล ในประเทศขนาดเล็กเช่นเอสโตเนีย พลตรีถือเป็นยศที่สูงที่สุดในกองทัพ ในสหราชอาณาจักร ยศพลตรี เทียบเท่ากับพลเรือตรีของกองทัพเรือและพลอากาศตรีของกองทัพอากาศ
พลอากาศโท

พลอากาศโท  คือยศนายพลระดับสามดาว ของเจ้าหน้าที่ระดับสูงในกองทัพอากาศ ยังคงใช้ในกองทัพอากาศ ยศยังใช้ในกองทัพอากาศของหลายประเทศซึ่งมีอิทธิพลทางประวัติศาสตร์ของอังกฤษ โดยทั่วไปพลอากาศโท เทียบเท่ากับพลโทในกองทัพบก และพลเรือโทในกองทัพเรือ
พลอากาศตรี

พลอากาศตรี  คือยศนายพลระดับสองดาว ของเจ้าหน้าที่ระดับสูงในกองทัพอากาศ ยังคงใช้ในกองทัพอากาศ ยศยังใช้ในกองทัพอากาศของหลายประเทศซึ่งมีอิทธิพลทางประวัติศาสตร์ของอังกฤษ โดยทั่วไปพลอากาศตรี เทียบเท่ากับพลตรีในกองทัพบก และพลเรือตรีในกองทัพเรือ
เทโร เอ็นเตอร์เทนเม้นท์

บริษัท เทโร เอ็นเตอร์เทนเม้นท์ จำกัด (มหาชน) เป็นนิติบุคคลประเภทบริษัทมหาชนจำกัด ของไบรอันลินด์เซ มาร์การ์ โดยประกอบกิจการ และรับจ้างบริการที่เกี่ยวเนื่องกับสื่อประสม, จัดการแสดงหรือกิจกรรมบันเทิง/กีฬาครบวงจร รวมถึงบริการจำหน่ายบัตรผ่านประตู ทั้งนี้บริษัทฯ มีชื่อเสียงเป็นที่รู้จักจากการเป็นผู้ถือลิขสิทธิ์การประกวดนางงามเวทีมิสไทยแลนด์เวิลด์ และเป็นเจ้าของสโมสรฟุตบอลโปลิศ เทโร มีคำขวัญว่า "เชื่อมติดทุกชีวิตบันเทิง" (Passion United)
ประวัติ.
เทโร เอ็นเตอร์เทนเม้นท์ ก่อตั้งขึ้นในชื่อ บริษัท เวิลด์มีเดียซัพพลายส์ จำกัด เมื่อวันที่ 12 พฤษภาคม พ.ศ. 2537 ต่อมาจึงเปลี่ยนเป็นชื่อเป็น บริษัท บีอีซี-เทโร เอ็นเตอร์เทนเม้นท์ จำกัด เมื่อวันที่ 27 มีนาคม พ.ศ. 2541 พร้อมทั้งเปลี่ยนแปลงผู้ถือหุ้น โดยบริษัท บีอีซีเวิลด์ จำกัด (มหาชน) เข้าร่วมทุนกับไบรอันลินด์เซ มาร์การ์ นักธุรกิจชาวอเมริกันเชื้อสายเมียนมาร์ โดยบีอีซีเวิลด์ถือหุ้นใหญ่ในบีอีซี-เทโรฯ ที่ร้อยละ 59.99 ซึ่งกิจการตั้งต้นของบีอีซี-เทโรฯ คือผลิตรายการโทรทัศน์ สำหรับออกอากาศทางสถานีวิทยุโทรทัศน์ไทยทีวีสีช่อง 3 ซึ่งเป็นสถานีโทรทัศน์ในเครือเดียวกัน, จัดหาการแสดง/คอนเสิร์ตมาแสดงในประเทศไทย, จัดกิจกรรมต่าง ๆ, ผลิตภาพยนตร์, ให้บริการผ่านสื่อช่องทางต่าง ๆ และร่วมทุนกับบริษัทอื่น เพื่อประกอบกิจการบันเทิงหลายประเภท โดยเฉพาะทรูวิชั่นส์และจดทะเบียนแปรสภาพเป็นบริษัทมหาชนจำกัด โดยใช้ชื่อว่า บริษัท บีอีซี-เทโร เอ็นเตอร์เทนเม้นท์ จำกัด (มหาชน) เมื่อวันที่ 12 มีนาคม พ.ศ. 2546
แต่ต่อมาในวันที่ 8 ธันวาคม พ.ศ. 2563 บีอีซีเวิลด์ได้ขายหุ้นทั้ง 59.99% ในบีอีซี-เทโรฯ กลับไปให้ไบรอันถือหุ้นทั้งหมด ทำให้บีอีซี-เทโรฯ พ้นสภาพการเป็นบริษัทย่อยของบีอีซีเวิลด์ จึงเปลี่ยนชื่อเป็น บริษัท เทโร เอ็นเตอร์เทนเม้นท์ จำกัด (มหาชน) เมื่อวันที่ 17 ธันวาคม ปีเดียวกัน 
ต่อมาในวันที่ 23 ธันวาคม ปีเดียวกัน ไบรอันได้ส่งผู้บริหารบางส่วนไปบริหารในบริษัท แม็ทชิ่ง แม็กซิไมซ์ โซลูชั่น จำกัด (มหาชน) ซึ่งเป็นบริษัทในเครือช่อง 7HD ก่อนที่กลุ่มของไบรอันทั้งหมดจะเข้าไปมีอำนาจในการบริหารบริษัทแม็ทชิ่งฯ ร่วมกันด้วย ดังนั้นเทโรฯ จึงถอนรายการที่เทโรผลิตในช่อง 3 เอชดี ออกจากผังของช่องทั้งหมดในหลังสิ้นเดือนกุมภาพันธ์ พ.ศ. 2564 ยกเว้นเรื่องเล่าหน้าหนึ่ง เรื่องเล่าเช้านี้ และเรื่องเล่าเสาร์–อาทิตย์ ที่จำหน่ายลิขสิทธิ์ไปให้บีอีซี นิวส์ ผลิตเอง และให้บริษัท ไร่ส้ม จำกัด ของสรยุทธ สุทัศนะจินดา ร่วมผลิตรายการเช่นเดิมตั้งแต่เดือนธันวาคม พ.ศ. 2563 หลังจากนั้นเทโรได้ย้ายสำนักงานและสตูดิโอมายังพื้นที่ของช่อง 7 เอชดี โดยใช้อาคารร่วมกับมีเดีย สตูดิโอ
ผู้บริหาร.
คณะกรรมการและผู้บริหารชุดปัจจุบันของบริษัท เทโร เอ็นเตอร์เทนเม้นท์ จำกัด (มหาชน) มีดังต่อไปนี้
กลุ่มธุรกิจ.
บริษัท เทโร เอ็นเตอร์เทนเม้นท์ จำกัด (มหาชน) จำแนกประเภทของการประกอบธุรกิจ ออกเป็น 8 กลุ่มหลัก ดังมีรายละเอียดต่อไปนี้
บริษัทลูก.
ตัวเลขในวงเล็บ ข้างท้ายชื่อบริษัท หมายถึงอัตราร้อยละ ที่เทโรฯ ถือหุ้นของบริษัทดังกล่าว
บริษัทร่วมทุน.
ตัวเลขในวงเล็บ ข้างท้ายชื่อบริษัท หมายถึงอัตราร้อยละ ที่เทโรฯ ถือหุ้นของบริษัทดังกล่าว
คาวิกา โชจิ

คาวิกา โชจิ (11 พฤศจิกายน ค.ศ. 1987) เป็นนักกีฬาวอลเลย์บอลชาวอเมริกัน ปัจจุบันเล่นให้กับทีมชาติสหรัฐ และสโมสรอัสแซตซอแรซอเวียแชชุฟในตำแหน่งตัวเซต
ประวัติ.
โชจิเริ่มต้นเล่นวอลเลย์บอลกับทีมโรงเรียนอิโอลานีในบ้านเกิดของเขา พ่อของเขาเดฟ โชจิ เป็นอดีตผู้ฝึกสอนของทีมวอลเลย์บอลฮาวายเรนโบว์วาเฮเนในการแข่งขันวอลเลย์บอลหญิงเอ็นซีเอเอ ดิวิชัน 1 และน้องชายของเขาเอริก โชจิ ซึ่งเป็นนักวอลเลย์บอลเช่นเดียวกัน
ในปี ค.ศ. 2004 โชจิได้รับเลือกให้เป็นตัวแทนของทีมชาติสหรัฐชุดเยาวชน ในการเข้าร่วมการแข่งขันวอลเลย์บอลยุวชนชายชิงแชมป์นอร์เซกา 2004 และยังได้รับรางวัลตัวเชตยอดเยี่ยมจากการแข่งขันรายการนี้ และต่อมาในปี ค.ศ. 2007 ได้เข้าแข่งขันวอลเลย์บอลชายชิงแชมป์โลก รุ่นอายุไม่เกิน 21 ปี ในโมร็อกโก ซึ่งจบอันดับที่ 7 ในปีเดียวกันเขาได้เข้าศึกษาที่มหาวิทยาลัยสแตนฟอร์ดและได้ลงเล่นวอลเลย์บอลให้กับทีมสแตนฟอร์ดคาร์ดินัลซึ่งเป็นทีมให้มหาวิทยาลัยและบางครั้งเขายังได้ลงเล่นร่วมกับเอริกน้องชายของเขา ในปี ค.ศ. 2010 เขาได้เป็นผู้มีส่วนสำคัญในการพาทีมเข้ารับรางวัลชนะเลิศในการแข่งขันเอ็นซีเอเอ นอกจากนี้ยังได้รับรางวัลผู้เล่นยอดเยี่ยมในรอบชิงชนะเลิศ และรางวัลเอวีซีเอผู้เล่นยอดเยี่ยมแห่งปี 
หลังจากนั้นเขาได้ย้ายไปเล่นให้สโมสรตัมเปเรอิสกุ-วอลเลย์ในประเทศฟินแลนด์ ซึ่งเขาจบอันดับที่ 3 ของลีก ในฤดูกาล 2011–2015 เขาได้ย้ายไปเล่นที่สโมสรเบอร์ลินรีไซเคิลวอลลีย์ ในบุนเดิสลีกาของเยอรมนี ซึ่งได้แชมป์ลีกในฤดูกาล 2012, 2013 และ 2014 ในฤดูกาล 2014 เอริกน้องชายของเขาได้ย้ายมาเล่นร่วมสโมสรเดียวกันกับเขา
ในฤดูกาล 2015–16 เขาได้ลงเล่นในเตอร์กิชเมนส์วอลเลย์บอลลีกกับสโมสรอาร์คัสอิซมีร์ของตุรกี ต่อมาในฤดูกาล 2016–17 เขาได้ย้ายไปยังสโมสรโลโคโมติฟโนโวซีบิสค์ ในประเทศรัสเซีย ฤดูกาล 2017–18 เขาได้ย้ายไปสโมสรจีกรุปมอนซาในเซเรียอาอูโน (Serie A1) ของอิตาลี และและในฤดูกาลต่อมาเขาไปเล่นให้กับอัสแซตซอแรซอเวียแชชุฟ ในปลุสลีกา
เมลานี ซี

<ns>0</ns>
 <revision>
 <parentid>10966592</parentid>
 <timestamp>2024-11-10T16:24:49Z</timestamp>
 <contributor>
 <username>JasperBot</username>
 </contributor>
 <minor />
 <comment>แทนที่ {lang-??} ด้วย {langx|??}</comment>
 <origin>11920213</origin>
 <model>wikitext</model>
 <format>text/x-wiki</format>
 เมลานี เจย์น ชิซัล์ม (เกิด 12 มกราคม 1974) หรือรู้จักกันในชื่อ เมลานี ซี หรือ เมล ซี เป็น นักร้อง นักประพันธ์เพลง นักแสดง นักธุรกิจ มีชื่อจากการเป็นสมาชิกวง สไปซ์เกิลส์ 
หลังจากที่เธอเป็นศิลปินเดียวเธอมียอดขายอัลบั้ม ประมาณ 12 ล้านแผ่น ในการเป็นศิลปินเดี่ยวเธอได้มีการร่วมงานกับ ไบรอัน อดัมส์ ในซิงเกิล When You're Gone และหลังจากนั้นเธอได้เปิดตัว สูติโออัลบั้ม Northern Star ในปี 1999 ซึ่งขายในประมาณ 4 ล้านแผ่น และก่อนได้เปิดตัวอีก 5 อัลบั้ม และได้รับการเสนอชื่อเข้าชิงรางวัล BRIT และ ECHO 
ประวัติ.
เมลานีเกิดในเมือง วิสตัน ลิเวอร์พูล และต่อได้ย้ายไปที่เมือง Widnes Cheshire ในตอนที่อายุยังน้อย หลังจากได้เข้าเรียนที่ "โรงเรียนมัธยมแฟร์ฟิลด์" หลังจากที่จบการศึกษาระดับชั้นมัธยมศึกษา เธอได้เข้าศึกษาต่อที่ "วิทยาลัยเบิร์ดดอรีนของศิลปะการแสดง " ใน เมืองซีอั่ม ทาง ตะวันตกเฉียงเหนืองของกรุงลอนดอน ในขณะที่เธอกำลังศึกษาอยู่ ได้มีแมวมอง โดย คริส และ บ๊อบ เฮอร์เบิร์ กำลังหาผู้หญิงที่มึความสามารถ มารวมกลุ่มเป็นวงดนตรีที่ชื่อว่า สไปซ์เกิลส์ โดยเธอได้เป็นหนึ่งสมาชิก สไปซ์เกิลส์ และหลังจากนั้นก็มีชื่อเสียงไปทั่วโลก
นอร์ทอเมริกันเอวิเอชัน

นอร์ทอเมริกันเอวิเอชัน เป็นอดีตบริษัทผลิตอากาศยานรายใหญ่ของสหรัฐอเมริกา ต่อมาถูกควบรวมเป็นส่วนหนึ่งของร็อกเวลล์อินเตอร์เนชันนัล ซึ่งปัจจุบันคือส่วนหนึ่งของโบอิง 
ผลงานอากาศยานและจรวดชื่อดังในอดีตและใช้งานในปัจจุบัน เช่น เครื่องบินฝึก ที-6 เท็กซัน, เครื่องบินขับไล่ พี-51 มัสแตง, เครื่องบินทิ้งระเบิด บี-25 มิตเชล, เครื่องบินขับไล่ เอฟ-86 เซเบอร์, อากาศยานต้นแบบเอ็กซ์-16, เอ็กซ์บี-70 วาลคีรี, โครงการอพอลโล, จรวดแซทเทิร์น 5, กระสวยอวกาศ, และเคร่องบินทิ้งระเบิดบี-1 แลนเซอร์
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>